CampaSimpukka: syyskuuta 2012\nLähettänyt Sari - CampaSimpukka klo 16.22.00 16 kommenttia:\nLähettänyt Sari - CampaSimpukka klo 17.06.00 4 kommenttia:\nLähettänyt Sari - CampaSimpukka klo 12.48.00 21 kommenttia:\nLähettänyt Sari - CampaSimpukka klo 16.02.00 20 kommenttia:\nPihassamme on muutamia pienehköjä pihlajia, joissa marjasato vaihtelee vuosittain. Olimme eräänä syksynä aikeissa kokeilla valmistaa punaisista marjoista jotain, mutta tilhiparvi kävi ja puhdisti puun kertaheitolla. Nyt olimme nopeampia ja keräsimme marjat yhdestä pihlajasta. Etsiskelin ohjeita ja monissa tehtiin hilloa, mutta minua ei miellyttänyt ajatus kokonaisista marjoista tässä yhteydessä. Hesarin ruokasivuilta löytyi sitten marmeladiohje, jota kokeilimme.\n5 dl pihjalanmarjoja\nPuhdistimme poimimamme marjatertut poistaen roskat ja huonot marjat, niitä oli lähes joka tertussa muutamia. Huuhtelin marjat huolellisesti kylmässä vedessä ja kaadoin sitten marjat paksupohjaiseen kattilaan yhdessä veden kanssa. Keittelin marjoja kannen alla noin 20-25 minuuttia. Kaadoin marjat mehuineen tiheään lävikköön keräten tietysti mehun astiaan. Puristin lusikalla marjat rikki lävikön verkkoa vasten, mehuun tuli mukaan paksua marjaseosta. Huuhtelin kattilan ja kaadoin mehun takaisin kattilaan. Halkaisin pullean vaniljatangon ja raaputin siemenet veitsen tylsällä puolella irti. Kiehautin mehun uudelleen, lisäsin sinne vaniljansiemenet ja halkaistun tangon. Sekoitin hillosokerin mukaan vispilällä ja annoin sitten seoksen kiehua 10 minuuttia. Ongin vaniljatangon seoksesta ja kaadoin tumman oranssiin vivahtavan, vielä juoksevan seoksen huolella puhdistettuun purkkiin. Kun purkki oli säällisesti jäähtynyt, siirsin sen jääkaappiin, jotta marmeladi jähmettyisi loppuun. Marmeladia tuli noin 3 dl purkki ihan täyteen ja pieni koemaistoastiallinen, josta näkisi hyytyykö marmeladi kunnolla. Jo kattilan sekoittamisessa käyttämästäni nuolijasta tehty nuolaisu ennen tiskaamista toi mieleen heti kettukarkit, vaikka puhuinkin Kammenpyörittäjälle marianneista. Onneksi hän tietää, mitä tarkoitan, kun puhun puuta heinää. Tämä marmeladi sopisi varmasti manchego-juuston kaveriksi tai paahtoleivälle.\nLähettänyt Sari - CampaSimpukka klo 17.32.00 17 kommenttia:\nTunnisteet: helpot, luonnosta, marjat, marmeladi, nopeat, pihjalanmarja, säilöminen, vanilja\nLähettänyt Sari - CampaSimpukka klo 19.28.00 13 kommenttia:\nLähettänyt Sari - CampaSimpukka klo 7.47.00 6 kommenttia:\nNiin on Vuelta ajettu loppuun ja voittajaksi saatiin hienon paluun tehnyt Alberto Contador. En voisi olla iloisempi! Upean etappivoiton otti John Degenkolb, hän ylsi kaikkiaan viiteen etappivoittoon. Tästä kilpailusta jäi hyvä tunnelma, tällainen pitää suuren ympäriajon ollakin!\nEspanja-haasteemme viimeisenä herkkupalana nautimme The Winter Guest-blogista löytämääni omenamarmeladia manchego-juuston kera. Keittelin omenamarmeladin jo eilen ja se sai kaikessa rauhassa jämäköityä jääkaapissa yön ylitse. Tein puolella alkuperäisen ohjeen määristä ja keitokseen tuli:\n300 g kuorittua ja paloiteltua omenaa\n1 sitruuna (sen määrää en puolittanut)\nMinun oli hieman vaikea löytää ohjeesta sitä, mihin kohtaan sitruuna tulisi mukaan muuten kuin mehulirauksena estämään omenien tummumista. Kuorin sitruunan leikkaamalla kuoren heti hedelmälihan pinnasta ja leikkasin sitruunasta kalvoja pitkin hedelmälihan viipaleiksi, erottelin siemenet pois. Kuorin myös omenat ja leikkasin siemenkodat pois. Laitoin omenapalat, sitruunalohkot, sokerin ja siiderin mikseriin. Soseutin kaikki ainekset sileäksi ja pehmeäksi pyreeksi, melkein vaahdoksi ja kaadoin seoksen paksupohjaiseen kattilaan. Keittelin seosta noin 45-50 minuuttia, jonka aikana seos kiehui kokoon noin puoleen alkuperäisestä määrästä. Kokeilin marmeladisoitumista (uusi sana?) muutamaan kertaan laittamalla pienen tiplan seosta posliinilautaselle. Annoin tiplan jäähtyä ja kokeilin siirtää sitä sormella. Aluksi se ei siirtynyt nätisti paikaltaan, mutta kun seos oli tarpeeksi keittinyt, yksi tipla sitten siirtyi jo ehjänä. Olin vuorannut pienen metallisen vuoan kelmulla ja jäähdyttänyt sen pakastimessa kylmäksi. Kaavin seoksen astiaan ja laitoin sen jääkaappiin jäähtymään, kun se ei ollut enää kovin kuumaa.\nTänään marmeladi oli jähmettynyt ja helposti nostettavissa kelmun avulla astiastaan. Sen sai kumottua lautaselle ja leikattua viipaleiksi, jotka asetin manchego-juustoviipaleille. Tämä makeansuolainen tapa maistui mainiolle näin Vueltan lopettajaistunnelmissa. Sama omenamarmeladi maistunee hyvältä myös paahtoleivällä. Aivan niin kauniin väristä en omastani onnistunut saamaan, kuin miriammissy lähdeblogissani, mutta väri riippuu varmaan aika paljon omenalajikkeestakin.\nLähettänyt Sari - CampaSimpukka klo 19.23.00 10 kommenttia:\nTunnisteet: Espanja, juusto, La Vuelta, marmeladi, omena, pikkupurtava, pintxo, tapas\nOnhan toinen kerta jo perinne? Churrot Vueltan päättäjäisiksi\nViime vuonna Vueltan päätöspäivän aamuna kokeilin ensimmäistä kertaa churrojen tekemistä, tiedättähän ne pitkulaiset espanjalaiset herkut? Tekeminen ei ollut ollut vaikeaa, ellei sitten pidä työläänä öljyn kanssa pelaamista. En sittemmin ole churroja tehnyt, mutta päätin jo aikaa sitten, että tänään taas, Vueltan viimeisenä päivänä, söisimme churroja. Vuosi sitten oli kaunis aurinkoinen aamu, muistan häärineeni terassilla grillin sivupolttimen äärellä aivan kesävaatteissa. Nyt oli kyllä aurinkoinen aamu, mutta lämmintä oli vain muutama aste. Käytin samaa ohjetta kuin viime vuonnakin, taikina oli oikein toimiva. Siihen tuli:\nKoska ohje on helppo ja lyhyt, naputtelen sen uudelleen, ettei sitä tarvi lähteä etsimään vanhasta postauksesta. Aluksi laitoin valurautapataan litran rypsiöljyä paistomittarin anturin kanssa lämpenemään ulos grillin sivupolttimolle. Säädin mittarin piippaamaan 160 asteen kohdalla, jotta ehtisin himmaamaan öljyn lämpötilaa. Mittasin paksupohjaiseen kattilaan veden, voin ja suolan. Kiehautin veden ja sekoittelin sen verran, että voi suli veteen kokonaan. Sammutin kaasun kattilan alta ja sekoitin rivakasti mukaan jauhot, niin että taikinasta muodostui kiiltävä taikinapallo. Nostin kattilan pesualtaaseen hieman jäähtymään ja siksikin, että se olisi seuraavassa vaiheessa hieman alempana, kuin lieden taso, jotta saisin vatkaamiseen vähän olkavoimia paremmin mukaan. Kun taikina oli hieman jäähtynyt, lisäsin kevyesti vatkatut kananmunat joukkoon ja sekoitin taas vauhdikkaasti, kunnes taikina oli tasaista ja lähes tahnamaista. Kaavin sen pursotinpussiin nuolijalla ja muistin Jauhot suussa-blogin Jonnan vinkin siitä, miten pursottaminen saadaan toimimaan tehokkaasti ja siististi. Ja toden totta, kyllä toimikin!\nKun öljy oli kuumennut 170 asteen huitteille, sommittelin churroasemani valmiiksi. Tarvitaan laakea astia, jossa on ruokosokerin ja kanelin sekoitusta, aivan oman mieltymyksen mukaan suhteutettuna. Minä laitoin melko reippaasti kanelia. Toiseksi tarvitaan laakea vati, jolla on talouspaperia ja vadin päälle sopuisasti asettuva kansi, käytin mikrokupua (joka sivumennen sanoen pitäisi vaihtaa uuteen, siihen on joskus sulanut jotain epämääräiseksi ryhelmäksi...). Sitten tarvitaan vielä kannellinen astia, johon valmiit churrot saa lämpimään, minulla oli tätä varten tupperin kaksikerroksinen lämpöastia. Työkaluiksi tarvitaan sakset ja kuuman öljyn kestävät pihdit.\nOtin hienosti asennetun taikinaa täynnä olevan pursotinpussin vasempaan käteeni ja aloin kääntää pussia leveän pussinsulkijan ympärille öljypadan yllä niin, että tyllasta alkoi tulla esiin taikinapötkö. Kun pötkö oli noin 8-10 senttiä pitkä, leikkasin oikeassa kädessäni olevilla saksilla pötkön poikki ja se putosi kuumaan öljyyn. Aluksi se painui padan pohjalle, mutta nousi muutamassa sekunnissa pinnalle. Yhtä aikaa pataan mahtui kypsymään 6-7 churroa. Kääntelin churroja parin minuutin jälkeen toiselle kyljelleen ja kun churrojen pursotusraitojen huiput alkoivat tummeta, nostin churrot öljystä paperin päälle kulhoon, peittelin kuumat churrot ja laitoin uuden satsin kypsymään. Seuraavaksi pyörittelin hetken viilenneet churrot sokerikaneliseoksessa ja peittelin ihan valmiit herkut lämpövatiin. Kaikkiaan taikinasta tuli 20-25 vähän erimittaista churroa, jotka tällä kertaa kastoimme sulatetussa suklaassa ja joimme cappuccinot päälle. Nyt öljy on jäähtymässä tuolla ulkona padassa ja kun se on viilennyt, siivilöin sen ja pullotan uudelleen pikkukanisteriin odottamaan vielä ainakin yhtä käyttöä.\nikinä ei ole pursotukset onnistuneet näin näppärästi!\nVaikka ammattipyöräily Vueltassa tänään päättyy, se alkaa Iso-Brianniassa, kun The Tour of Britain starttaa tänään Ipswichistä. Ilmeisesti nyt on ensimmäinen kerta, kun meillä Suomessakin on mahdollista nähdä tänä kisa suorina lähetyksinä Eurosportilta ja mikäs sen hauskempaa. Mukana on monta minulle tuntematonta joukkuetta ja ajajaa, mutta on siellä tuttuja nimiäkin, esimerkiksi pulisonkijoukkueen (Team Sky Pro Cycling) Bradley Wiggins ja Mark Cavendish. Samoin lähtöviivalle asettuvat mm. Tyler Farrar, Ivan Basso ja Samuel Sanchez. Tämä kisa ajetaan kuusimiehisillä joukkueilla, tosin kahdessa joukkueessa on vain viisi ajajaa. Etappeja on kaikkiaan kahdeksan. On mukava nähdä vaihteeksi brittiläisiä maisemia ja ehkä kokata jotain enkkuruokaakin, jos vain aika riittää. Mutta sitä ennen pitää Vuelta vielä saattaa päätökseen täällä Campakeittiössäkin. Ja vielä sitäkin ennen, lähdemme pienelle pyöräilylle. On niin kaunis syksyinen sää ja churrot vatsassa vaativat hieman liikuntaa, etteivät ne päädy suoraan vyötärölle!\nLähettänyt Sari - CampaSimpukka klo 11.07.00 14 kommenttia:\nTunnisteet: aamiainen, churrot, Espanja, friteeraaminen, kaneli, La Vuelta, revisited, Tour of Britain, uppopaistaminen\nLähettänyt Sari - CampaSimpukka klo 19.07.00 12 kommenttia:\nLähettänyt Sari - CampaSimpukka klo 9.38.00 5 kommenttia:\nLähettänyt Sari - CampaSimpukka klo 20.07.00 7 kommenttia:\nSain mukavan haasteen Kirjeitä keittiöstä-blogin pinealta. Ilahduin, sillä pidän paljon näistä haasteista, niistä tulee mieleen lapsuuden Ystäväni-kirjat, vaikkei vielä olekaan kysytty mikä tahtoisit olla isona ja mikä lempiaineesi on. Tehtävänä on kertoa 11 faktaa itsestään, vastata 11 kysymykseen ja jatkolähettää haaste 11 bloggaajalle. Teen saman tempun, kuin pinea, lähetän haasteen vain muutamalle bloggaajalle, sillä nämä tahtovat tulla sitten usein monesta suuntaa. Aloitan kertomalla 11 faktaa minusta. Luulisi olevan helppoa. Katsotaan kuinka minun käy.\nOlen 165 cm pitkä. "Kasvoin" vielä verraten myöhään, viime vuonna uusintamittaus terveystarkastuksessa osoitti minut 2 senttiä pidemmäksi, kuin aina olen luullut olevani. Ilmankos yllänkin vähän paremmin ylähyllylle.\nHullaantumiseni pyöräilyn seuraamiseen on nyt vähän vähemmän höpsöä, kun olen itsekin innostunut polkemaan.\nPidän työstäni, mutta vapaapäivä voittaa aina työpäivän ja lomapäivä vielä vaparinkin. Luultavasti sitten eläkeläisyys on ihaninta mitä tiedän.\nKävin eilen hammaslääkärissä ja lähdin sieltä iloisena kuin peipponen, reikiä nolla! Jos minulla ei olisi ollut kiire, olisin istahtanut rappukäytävään toviksi. Jyväskylän sinfoniaorkesterilla on samassa rapussa harjoitustiloja ja portaisiin kuului taivaallisen kaunista musiikkia. Se oli mukava hetki, vaikka minun pitikin kiiruhtaa.\nTein äsken tonttuhommia, laitoin uuttumaan vaniljauutetta ja tein lipstikka- ja salviasuolaa kuivumaan. Täällä tuoksuu hämmentävän hyvälle. Jouluna sitten joku yllättyy oikein kovasti.\nOlen edelleen vastahakoinen liittymään Facebookiin.\nKävin tänä vuonna ensimmäistä kertaa pitkiin aikoihin poimimassa puolukoita, eikä se ollutkaan yhtään tylsää.\nNäen kiinnostavia ja jännittäviä unia ja osaan herätä, jos uni käy liian pelottavaksi.\nLähden piakkoin työmatkalle ja odotan matkaa enemmän kuin työosuutta, sillä ajamme ystäväni kanssa matkan ja on kerrankin aikaa jutella monta tuntia.\nPidän vadelmanpunaisesta väristä ja olen juuri ihastunut avocadon ja mangon makuihin.\nNo niin, kyllä tuossa aikaa meni. Miksihän, luulisi faktojen luettelon olevan helppo homma? Sitten kysymykset.\nSuolainen, makea, kirpeä vai hapan? suolainen\nUlkonäkö vai maku? Pakko myöntää, että joskus ruoan ulkonäkö on ollut se, minkä vuoksi en ole jostain blogannut, vaikka sitten söimmekin rumaa ruokaa, oikeasti tietysti tärkeintä on maku.\nMikä on bravuurisi keittiössä? Tähän on vaikea vastata, kertaonnistumisia ei oikein kehtaa bravuuriksi nimetä, sellaiset takuuvarmat ovat niin yksinkertaisia juttuja. No, sanotaan että hyvänä päivänä saan paljon aikaan lyhyessä ajassa, muutakin kuin tiskiä.\nMikä taas onnistuu harvoin (jos koskaan)? Macaronit, kerran onnistuivat kohtuullisesti, toisella kertaa menivät pieleen, kolmatta kertaa en ole vielä tohtinut kokeilla.\nMikä on erikoisin ruokalaji, jonka olet syönyt? valas\nOletko koskaan kieltäytynyt tarjottavasta ruoasta ollessasi vierailulla jonkun luona? Olen kyllä jättänyt jotain ottamatta, vaikka sellaista missä on aurajuustoa, mutta jos se on ainoa ruokalaji tarjolla, otan kyllä kiltisti sitäkin.\nJos saisit muuttaa jotakin suomalaisessa ruokakulttuurissa, mikä se olisi? Mielestäni voisi lakata toistamasta mantran lailla sitä, miten tärkeää on 2 lämmintä ateriaa päivässä, sillä se ruoan lämpötila ei ole läheskään tärkeintä ravinnossa. Tietysti ymmärrän, että se on vain sanonta, mutta moni tuntuu ottavan sen lämpimyyden niin tosissaan.\nMikä ruokalaji on mielestäsi aliarvostettu? Erilaiset keitot.\nMinne lähtisit makumatkalle? Minne vaan! Mutta mieluiten Italiaan ja Ranskaan.\nJos Suomeen perustettaisiin uusi (kolmas!) ruokalehti ja sinut valittaisiin sen visionääriksi, millainen lehdestä tulisi? Tämä on kyllä mission impossible, minusta ei saa visionääriä edes uppopaistamalla, pitäisi palkata kyllä joku toinen :)\nMikä tekee hyvän ruokablogin? Nämä eivät sitten yritäkään kuvailla omaa blogiani, vaan puhtaasti muiden:\nMelko tiheä postaustahti\nJänskät ruokaohjeet ja vinkit\nYllätyksellisyys, postataan yhtälailla klassikkoja, pikkujuttuja, isoja projekteja, uutuuksia ja "vanhuuksia"\nBloggaaja vastaa kommentteihin, jollei niitä nyt ihan satamäärin ole, en tosin lue niin "isoja" blogeja juurikaan, tai ainakaan kommentoi niissä\ntämä on täysin vapaaehtoista!\nKolmanneksi esitän kysymyksiä Saimalle In vilis vino veritas-blogista, sauvajyväselle ja Heidille Makuja kotoa-blogista. Jos olette jo saaneet haasteen jotain toista kautta tai muuten vaan ette innostu, lupaan, että niin kovasti minä mieleni pahoitan. Ei vaan, ymmärrän hyvin! Kysymykset, joista osa on ruokaan liittyviä, tulevat tässä:\nMistä trendiruoasta et innostu?\nMistä sen sijaat olet juuri nyt hyvin innostunut?\nMikä on varhaisin ruokaan liittyvä muistosi?\nKuunteletko mielelläsi musiikkia ruokaa tehdessäsi ja syödessäsi?\nOletko käynyt tänä kesänä piknikillä?\nOnko sinulla ruokaan liittyviä suosikkielokuvia?\nKuinka paljon aikaa bloggaaminen sinulta vie?\nMiltä luulet blogimaailman näyttävän viiden vuoden kuluttua? Uskotko olevasi mukana vielä?\nMiten tulit aloittaneeksi bloggaamisen?\nMitä uutta olet viimeksi opetellut?\nOletko rutiini-ihminen vai enemmän tuulella käyvä?\nLähettänyt Sari - CampaSimpukka klo 13.39.00 9 kommenttia:\nLähettänyt Sari - CampaSimpukka klo 7.00.00 20 kommenttia:\nUuniomenia tehdään varmaan jokaisessa maassa, jossa on omenia ja uuneja, niin myös Espanjassa. En vielä poiminut koko satoamme, neljää omenaa, vaan turvauduin osto-omeniin. Ohjeen otin täältä. Soveltelin hieman, se ei hämmästyttäne ketään. Ohjeessa vuokaan laitettiin valkoviiniä, mutta meillä oli tilapäinen puutos, mitä tulee valkoviiniin, joten laitoin kuivaa omenasiideriä. Kuumensin uunin 200 asteeseen. Valmistelin kuusi omenaa poistamalla siemenkodan omenaporalla ja kuorimalla omenat. Asettelin omenat uunin kestävään vuokaan. Pilkoin parikymmentä kuorittua mantelia ja kaivelin kuiva-ainekaappia jonkun tumman sokerin toivossa. Löysin kivikovan paketin muscovadoa, mutta intiaanisokeri oli irtonaista. Arvelin sen käyvän myös. Pujottelin omenan keskellä olevaan reikään ensin vähän intiaanisokeria, sitten mantelisilppua, seuraavaksi pari pientä suklaanappia (koska Peter Selin juuri kuului kertovan Eurosportilla, että siellä missä Vueltaa ajetaan tällä hetkellä, on tapana syödä hedelmiä suklaan kera) ja pienen nokareen voita. Päällimmäksi vielä vähän sokeria ja koko omenien päälle kanelia. Kaadoin vuokaan noin 1,5 dl kuivaa omenasiideria. Paistoin omenia noin 35 minuuttia. Söimme ne vaniljakastikkeen ja kahvin kanssa.\nVueltan kuudestoista etappi, lepopäivää edeltävä näytti olevan melkoista rääkkiä. Kolmas rankka vuorietappi peräkkäin tuntui varmasti monenkin jaloissa. Lopun jopa 24 % jyrkkyys oli kyllä aivan järkyttävää. Nyt on kyllä pikku paussi paikallaan, kisa jatkuu keskiviikkona.\nLähettänyt Sari - CampaSimpukka klo 18.47.00 9 kommenttia:\nTunnisteet: Espanja, hedelmät, helpot, intiaanisokeri, jälkiruoka, kaneli, La Vuelta, mantelit, nopeat, omena, siideri, suklaa, uuniruoka\nTämänvuotinen kolmiosainen ruokahaasteemme on kääntynyt loppusuoralle. Ensi sunnuntaina la Vuelta loppuu ja Campasimpukka siirtyy vapaammille laitumille, mitä tulee kokattaviin ja blogattaviin ruokiin. Keväinen Italia-sessio, kesäinen Ranska-puristus ja tämä syksyinen Espanja-pläjäys ovat kaikki olleet erilaisia kuin ensimmäisellä kerralla viime vuonna. Olen suhtautunut asiaan hieman rennommin ja suurpiirteisemmin, mutta siltikin innolla. Bloggaamisen toinen vuosi on jatkunut mukavasti ja olen päässyt osaksi mahtavaa blogiyhteisöä.\nTänä kesänä olen myös kiinnostunut itse polkemaan pyörällä, aiemmin sen puolen hoiti Kammenpyörittäjä ansiokkaasti yksin. Niin vain yksi kaunis heinäkuinen päivä muutti koko kesän luonteen, kun ehdotin, että lähtisinkin mukaan, kun Kammenpyörittäjä teki lähtöä marjastamaan pyörä kulkuvälineenään. Sen jälkeen olen tutustunut niin moneen paikkaan pyöräillen, etten muistakaan enää! Nettikauppojen keittiövälineosastojen sijaan selaan pyöräilyvaatteita ja esitän kainoja toiveita, voisinko saada lukkopolkimet toiseenkin pyörään, eikä se kolmannenkaan pyörän hankkiminen ole enää kaukana.\nVuelta-lähetys viivästyi tv-yhteysongelmien vuoksi, ehdimme syödä päivällisenkin ennen kuin pääsimme etapin pariin. Olin varannut päivällisen raaka-aineeksi naudan ulkofilettä, jonka maustoin Blissfully Delicious-blogin mukaan. Lihan maustetahnaan tuli ohjetta soveltaen:\nSekoitin kaikki ainekset kulhossa ja taputtelin lihan pinnan kuivaksi. Kuumensin grillin parilan kuumaksi ja sivelin fileen toisen puolen maustetahnalla. Tälläsin lihan parilalle ja grillasin lihaa pikkuhiljaa molemmilta puolilta, sivelin loput maustetahnasta kääntämisen jälkeen. En kyllä tällä kertaa onnistunut parhaiten päivällisen pääraaka-aineen kanssa. Ei siitä ihan kengänpohjaa tullut, mutta olisi kyllä harmittanut, jos olisi ollut ruokavieraita. Pitää joskus kokeilla uudelleen ja ehkä viimeistellä ulkofile uunissa. Lihan pinta maistui kyllä hyvältä. En pidä yleensä kuminasta, mutta tähän se kyllä sopi!\nPäivän valopilkku oli aterian lisuke, joka kelpasi viimeistä murusta myöten. Blissfully Delicious-blogissa oli tehty lisäke ruusukaalista ja saman ajatuksen minäkin tahdoin toteuttaa. Mieleeni tuli talvinen ruusukaalilisäke, joka kiersi monessa blogissa vuoden alussa ja minäkin tein sitä kerran. Otin silloin vinkit Kauhaa ja rakkautta-blogista, mutta nyt soveltelin vielä lisää. Eiliseltä päivälliseltä jäi muutama paahdettu peruna ja tomaatti, jotka käytin pois. Siivosin rasiallisesta ruusukaalin pallukoita uloimmat lehdet ja leikkasin kantaan tuoreen leikkauspinnan. Höyrytin niitä muutaman minuutin. Leikkasin eiliset perunat kuutioiksi ja otin lisää minikokoisia tomaatteja. Leikkasin vajaan paketillisen (sekin hävikin välttämistä) serranokinkkua silpuksi ja paistelin niin ruusukaalia, perunoita, kinkkua kuin tomaattejakin pannulla voinokareen kera muutamia minuutteja. Lisäsin pannulle noin puoli desiä kermaa ja haudutin vielä lisää. Lisäkkeestä tuli ihanan kermaista ja ruusukaali oli juuri sopivaa purutuntumaltaan, kinkku suloisen suolaista ja perunoissa maistui eiliset yrtit ja tomaattien aromi. Tämä lisäke lievensi kirvellystä, minkä lihan käänteisonnistuminen aiheutti.\nLähettänyt Sari - CampaSimpukka klo 18.15.00 6 kommenttia:\nTunnisteet: Espanja, hävikistä herkuksi, La Vuelta, lisäke, ruusukaali\nLähettänyt Sari - CampaSimpukka klo 18.55.00 4 kommenttia:


TERHOKERHO - Leikkipäivä\n”Tervetuloa Terhokerhoon! – kyltti odottaa ovensuussa. Astuessani sisään vapaaehtoiset ohjaajat häärivät yhdessä hyvällä meiningillä. Kerhopaikka on somistettu Terhorepun eväillä kivannäköiseksi ja pisteenä i:n päälle keskellä tilaa terhokankaan päällä on ruukkuun istutettu tammi. > Lue Lisää\nLapsen oikeuksien viikolla korostetaan leikin merkitystä lapselle\nKoko Suomi leikkii -hanke järjestää Lapsen oikeuksien sopimuksen juhlaviikolla (vk 47) eri puolilla maata luento- ja keskusteluiltoja, joissa puhutaan leikin merkityksestä. Lapsen oikeuksien sopimus täyttää 20. marraskuuta 25 vuotta.\nJuhlavuoden kansallisena teemana on lapsen oikeus leikkiin. Koko Suomi leikkii on Suomen Kulttuurirahaston hanke, jonka toteutuksesta vastaavat Mannerheimin Lastensuojeluliitto ja Suomen Punainen Risti.\nLeikki on lapselle luontainen tapa toimia, osallistua ja oppia. Leikki on tärkeää lapsen kehitykselle, sillä se edistää lapsen sosiaalisia, kognitiivisia ja fyysisiä taitoja. Leikki tukee lapsen luovuutta ja mielikuvitusta ja parantaa myös itseluottamusta. > Lue Lisää\n“Terve sulle ystäväni, yhdessä leikkikäämme!”\nVanha piirileikkilaulu voisi vaikka olla Koko Suomi leikkii -tunnus. Muuramessa Tarinatuvan muodon saanut hanke on lähtenyt vireästi ja monipuolisesti liikkeelle. Terhokerhossa on jo esitelty vanhoja esineitä ja työtapoja tarinoineen, samoin sota-aikaa muistoineen.\nOmassa vuorossamme mieheni kanssa meillä oli esittelyssä vanhoja välituntileikkejä – lauluja ja loruja sekä piirileikkejä. Hauska oli huomata, että vanha Hiipimiskuningas on kuulemma saanut jo uuden kiinalaisen version! Riemun nostatti kattoon Tervapata, kun me aikuiset taatusti hävisimme lapsille piirin ympärijuoksussa. Vanha levysoitin oli myös mukana tuolileikkiä varten. Ja Keisari seisoi palatsissaan kuten ennenkin. > Lue Lisää\nalk. ti 30.9.klo 10-12. Jatkuu tiistaisin: 28.10, 25.11 ja 16.12 klo 10-12\nJoutsan seurakuntatalo, Jousitie 42 A, Joutsa\nalk. to 2.10. klo 9-11 Lähimmäisen kammari, Kälviäntie 43, Kälviä. Lähimmäisen kammarilla Terhokerho aina parillisten viikkojen torstaina.\nParittomat torstait: Iltapäiväkerho, Marttilan koulu, Kälviäntie 70, klo 13-15. Terhokerhon ajan iltapäiväkerho on kaikille avoin.\nalk su 5.10., joka toinen viikko klo 14–15\nLahden vanhusten asuntosäätiö, Wanha Herra, Laaksokatu 17, Lahti\n> KATSO LISÄÄ TERHOKERHOJA\n« Sivu 1 ... 13, 14, 15, 16, »


Parhaat Executive MBA:t Johtaminenssa accrassa Ghanassa 2017\nLiity ilmaiseksi Executive MBA -ohjelma Johtaminenssa accrassa Ghanassa\nNäytä kaikki Executive MBA tutkinnot Johtaminenssa 2017 accrassa Ghanassa\nExecutive MBA-ohjelma on globaali liikkeenjohdon ohjelma on suunniteltu vastaamaan tarpeita puolivälissä uransa ammattilaisia.Se kehittää tehokas johtajat tänään 's dynaaminen maailmanlaajuinen organisaatioTee akateeminen kokemus määrä osallistumalla EMBA johtamisen koulutusohjelma. Kaikki ne, jotka suunnittelevat tulla johtajien tulisi kehittää johtamistaitoja ja sosiaalis-taloudellisen vastuun. Tarjoamia Seattle University ja muiden murskaimet luettelossa, EMBA Leadership tuo esiin johtamistaidot sinussa.Ghana, joka tunnetaan Ghanan tasavallan, on suvereeni valtio sijaitsee Guineanlahden ja Atlantin valtameren West AfricasAccra on pääoman Ghana ja elää yli 4.000.000 asukasta rajojensa sisällä. Se on merkittävä taloudellinen keskus merkitsee useita hotelleja, pankit ja teollisuus. Se on lukuisia yliopistojen ja muiden korkeakoulujen kanssa.Pyydä lisätietoa Executive MBA -ohjelmat Johtaminenssa accrassa Ghanassa 2017\nEMBA:t Johtaminenssa accrassa Ghanassa. Jos etsit:\nLink to and share "Parhaat Executive MBA:t Johtaminenssa accrassa Ghanassa 2017"


Tapion Sulalla menestyksekäs maaliskuu - Tapion Sulka\nKevään puskiessa kovaa vauhtia uutta energiaa koko luomakuntaan, on otollinen hetki luodata katsetta taaksepäin. Maaliskuu oli seuramme niin nuorille kuin varttuneimmillekin kilpapelaajille menestyksekäs kuukausi.\nJuho Hassille kolme ikäluokkamestaruutta\nMaaliskuun ensimmäisenä viikonloppuna Paraisilla isketyt ikäluokkamestaruuskilpailut olivat monille alle 17-vuotiaille junioripelaajille kauden päätapahtuma. Tapion Sulan tulevaisuuden kyvyt näyttivät, että peli kulkee myös lounaisrannikolla.\nJuho Hassi oli alle 15-vuotiaiden sarjassa kiistaton ykkönen. Kaksinpelin loppuottelussa hän kaatoi Turun Sulan Tapio Turusen suoraan kahdessa erässä. Nelinpelissä Juho kunnostautui seurakaverinsa Anton Kaistin parina. Pojat ottivat kultaa kukistettuaan finaalissa Tapio Turusen ja Even Lauri Havian. Juhon kolmas mestaruus irtosi sekanelinpelistä, jossa parina oli PuiU:n Hilja Korhonen. Antonillekin siunaantui toinen mitali; kaksinpelin pronssi.\nAlle 17-vuotiaiden sarjassa Marjatta Kuisma oli jälleen Tapion Sulan kantava voima. Kaksinpelissä hän kärsi tiukan tappion kolmieräisessä välieräottelussa ÖIF:n Taru Vikmanille. Pronssiottelussa "Jatta" antoi pelinsä rullata ja nappasi mitalin selvänumeroisesti. Nelinpelissä Jatta sijoittui toiseksi HBC:n Emma Lindholmin parina. Mestaruuden vei nelipeliä yhdessä pelanneet kaksinpelin finalistit ÖIF:n Taru Vikman ja ESB:n Nanna Vainio.\nMyös Tapion Sulan nuori Tuuli Härkönen nousi ikäluokkakisojen selkeäksi valopilkuksi. Alle 11-vuotiaissa Tuuli sijoittui toiseksi kaksinpelissä. Tiukan loppuottelun voitti ÖIF:n Annmarie Oksa. Tytöt säilyttivät keskinäisen sopunsa, sillä he pelasivat yhdessä nelinpeliä, ja varsin menestyksekkäästi. Tappioita ei tullut ja tuloksena kultamitalit. Tuulin kolmas mitali, sekin kultainen, tuli sekanelinpelistä. Finaalissa yhdessä TeSu:n Arttu Mähösen kanssa kaatui tiukan ottelun päätteeksi ESB:tä ja ÖIF:ää edustanut pari Jan Pasanen/Linnea Vainula.\nÖIF:n eliitti: Rouviselle maukas voitto, Maria Väisäselle kolme kärkisijaa\nAikuisten sarjoissa iskeville maaliskuu tarjoili Vantaalla pelatun ja ÖIF:n isännöimän eliittikilpailun.\nMiesten valioluokan kaksinpelissä Tapion Sulka oli vahvasti edustettuna, sillä neljästä välieräpelaajasta peräti kolme oli seuramme edustajia. Vastakkain asettuivat Markuksemme Heikkinen ja Rouvinen ja toisessa ottelussa ÖIF:n Ville Lång ja Tapion Sulan Aki Kananen.\nRouvinen voitti Heikkisen suoraan kahdessa erässä; tosin pisteet olivat tasaiset 21-14, 21-18. Aki Kananen puolestaan laittoi miehekkäästi kampoihin Suomen kiistattomalle ykköspelaajalle Långille. Tappio tuli, mutta harmittavan tiukasti pistein 18-21, 21-14, 21-18. Finaalissa Rouvinen jatkoi siitä, mihin Kananen jäi. Kotimaisten kenttien kauden kovin yllätys koettiin, kun Lång taipui Rouvisen käsittelyssä suoraan kahdessa erässä lukemin 21-13, 21-18.\nNaisten kaksinpelissä ei loppuottelussa nähty tapionsulkalaisia, mutta pitkän tauon jälkeen eliittitason kaksinpeliin osallistunut Maria Väisänen ylsi välieriin. Tasaisessa semifinaalissa tappio tuli Venäjän Ksenia Polikarpovalle, joka voitti lopulta koko turnauksen.\nNelinpeliä Maria pelasi tutun parinsa kanssa; sisko Elina Väisänen iski rinnalla ja taas tuloksena oli kisavoitto. Loppuottelussa Väisäsillä oli vastassa muun muassa helmikuisesta SM-finaalista tuttu ÖIF:n pari Sanni Rautala/Noora Virta. Nyt ottelu oli entistä tiukempi, mutta Väisäset toipuivat ensimmäisen erän tappiosta ja sinnittelivät itselleen voiton luvuin 19-21, 21-17, 21-19.\nMaria Väisänen uurasti koko viikonlopun ja saavutti mitalisijan myös sekanelinpelistä, jota hän pelasi ÖIF:n Tuomas Nuortevan parina. Loppuottelusta tuli perheen sisäinen välienselvittely, sillä vastapuolelle asettui Marian avopuoliso, harvoin sekanelinpelissä nähty Ville Lång, joka pelasi ESB:n Nanna Vainion parina. Lång ja Vainio voittivat tämän, niin ikään tiukan ja kolmieräisen ottelun. "Sopu säilyi", Maria kuittasi hymyillen.\nÖIF:n kisoista maininnan ansaitsee ehdottomasti myös seuramme konkarin Jukka Antilan menestys. Antila, 41, näytti nuoremmille, mitä kokemus merkitsee ja otti turnausvoiton miesten kaksinpelin A-luokassa. Menestys jatkui samanlaisena myös pari viikkoa myöhemmin Lahdessa järjestetyissä kansallisen tason kisoissa.\nOnnittelut myös maaliskuussa menestyneille aikuistason mitalisteille ja hurmosta uusiin koitoksiin!


Talotekniikka-asiantuntija | NCC\nTervetuloa rakentamaan kanssamme lasten- ja naistensairaalaa Ouluun. Haemme innostavaan allianssihankkeeseemme yhteistyötaitoista ja taitavaa talotekniikka-asiantuntijaa. Tule tekemään tärkeää työtä, jolla on suuri merkitys koko Pohjois-Suomelle!\nHaemme talotekniikka-asiantuntijaa NCC:n Oulun yksikköömme lasten ja naistensairaalan rakennushankkeeseen. Vastuullasi on talotekniikan suunnittelunohjaus, rakennusaikainen asennusvalvonta sekä tarkastusten ja viimeistelyn koordinointi.\nTyö on haastavaa ja itsenäistä. Teet yhteistyötä työmaan, talotekniikan suunnittelijoiden, konsulttien ja urakoitsijoiden kanssa. Suunnittelussa hyödynnämme yhä suuremmassa määrin mallintamista. Tehtäväsi tulee olemaan mielenkiintoinen ja tarjoaa hyvän mahdollisuuden kehittymiseen huippuosaajaksi.\nVähintään muutaman vuoden työkokemusta urakoinnista, talotekniikkavalvojan työstä tai suunnittelutyöstä. Edellytämme työhön soveltuvaa LVI- tai sähköalan koulutusta. Työssä menestyminen edellyttää itsenäistä ja vastuullista työskentelytyyliä, yhteistyö- ja neuvottelutaitoja sekä asiakaslähtöisyyttä. Työskentelytapasi on aktiivinen ja osallistuva sekä osaat olla tarvittaessa jämäkkä. Sinulla on kokonaisnäkemys talotekniikasta osana rakennushanketta. Hyvät IT-taidot ja kokemus tietomallinnushankkeista katsotaan eduksi.\nMonipuolisen, itsenäisen ja haastavan tehtävän. Työ tarjoaa mielenkiintoisen näköalapaikan vaativan sairaalahankkeen parissa ja mahdollisuuden kehittyä yhdessä Pohjoismaiden suurimmassa rakennusalan yrityksessä. Kannustava työskentelyilmapiiri tarjoaa henkilöstöllemme mielekkään ympäristön tehdä jokapäiväistä työtä suomalaisen yhteiskunnan rakentamiseksi. NCC saa kiitosta työntekijöiltään ihmisläheisestä otteesta ja hyvästä ilmapiiristä sekä työmailla että toimistolla.\ntehtävää 8.2. mennessä. Muistathan lisätä hakemukseesi ansioluettelosi ja palkkatoiveesi.


Kerrostalo evakuoitiin Lahdessa tulipalon takia, kaksi viety sairaalaan - lue yön uutiskooste | Päijät-Häme | Etelä-Suomen Sanomat\nPäijät-Häme 2.7.2019 7:08\nKerrostalo evakuoitiin Lahdessa tulipalon takia, kaksi viety sairaalaan - lue yön uutiskooste\nPalo syttyi viidennen kerroksen asunnossa. Sieltä se levisi rakennuksen katolle. Palomestari Vesa Läderberg kertoi aamukuuden jälkeen, että asuntopalo on sammutettu, mutta katolla tehdään töitä vielä pitkään.\nUudet Euroopan parlamentin jäsenet aloittavat tänään työnsä, kun käyntiin pyörähtää yhdeksäs parlamenttikausi. Ensimmäinen täysistunto järjestetään Strasbourgissa, jossa valmistaudutaan huomenna päättämään parlamentin puhemiehestä.\nEU-hymnin ja seremonioiden ohella huomio kiinnittyy kolmeen katalaanimeppiin, jotka osoittavat mieltään parlamentin ulkopuolella.\nCarles Puigdemont, Oriol Junqueras ja Toni Comin odottavat paikkojaan, koska Espanja ei ole ilmoittanut heitä virallisesti europarlamentaarikoiksi.\nEU-parlamentti sysää vastuun päätöksestä Espanjalle, koska vaalien järjestämisestä säädetään kansallisessa lainsäädännössä.\nVääntö korkeista EU-nimityksistä jatkuu tänään EU-johtajien huippukokouksessa Brysselissä. Maratonkokous alkoi jo toissa päivänä, mutta vielä eilenkään ei päästy yksimielisyyteen johtopaikkojen jaosta.\nHollantilaisen sosialistin Frans Timmermansin kerrottiin jo olevan vahvoilla EU-komission johtoon, mutta asiasta ei saatu lopulta sovittua.\nLumivyöryturmassa Pohjois-Norjan Tamokdalenissa kuolleet suomalaiset kulkivat normaalista poikkeavaa reittiä, norjalainen raportti kertoo. Blåbärfjelletin turmasta on kulunut puoli vuotta.\nRaportin mukaan kolmen suomalaisen ja yhden ruotsalaisen ryhmä kulki kalliojyrkänteen alla, kun vyöry murtui heidän yläpuoleltaan. Ryhmän reitti selvisi urheilukellon paikannustiedoista.\nViimeinen uhri on yhä löytymättä vaikeiden etsintäolosuhteiden takia. Tromssan poliisi arvioi, että tunturissa on yhä jopa neljä metriä lunta.\nVuonna 2005 kadonneen ja 2010 kuolleeksi julistetun ilomantsilaismiehen tappoa puidaan tänään ja huomenna Itä-Suomen hovioikeudessa. 42-vuotias mies tuomittiin Pohjois-Karjalan käräjäoikeudessa joulukuussa yhdeksän ja puolen vuoden vankeuteen. Tuomio tuli sen jälkeen, kun kertomustaan vuosien jälkeen muuttanut todistaja sanoi, että näki tuomitun tappaneen ilomantsilaismiehen. Toinen todistaja myös kertoi tuomitun osallistuneen ruumiin hävittämiseen.\nTuomittu kiistää tappaneensa ilomantsilaismiehen, eikä hänellä valituksensa mukaan edes ollut mitään motiivia tehdä niin.\nTuomitun kuristamaksi käräjäoikeuden mukaan joutuneen Jari Pesosen ruumista ei ole löytynyt.\nJapanin kruununprinssi Akishino ja kruununprinsessa Kiko saapuvat tänään vierailulle Suomeen.\nVierailu liittyy Suomen ja Japanin diplomaattisuhteiden satavuotisjuhlavuoteen. Huomenna kruununprinssipari tapaa Kultarannassa presidentti Sauli Niinistön ja hänen puolisonsa Jenni Haukion.\nAkishino nousi kruununprinssiksi keväällä, kun hänen isänsä, keisari Akihito luopui vallasta ja keisariksi nousi Akishinon isoveli Naruhito.\nKamppailu demokraattien presidenttiehdokkuudesta kiristyi tv-väittelyiden jälkeen – Bidenin kannatus notkahti\nYhdysvalloissa kamppailu demokraattien presidenttiehdokkuudesta on kiristynyt ensimmäisten televisioväittelyiden jälkeen. Vahvana ennakkosuosikkina ratsastaneen Joe Bidenin kannatus demokraattien joukossa on CNN:n teettämässä kyselyssä notkahtanut 22 prosenttiin. Laskua edellisestä mittauksesta on kymmenen prosenttiyksikköä.\nBidenia tv-tentissä aggressiivisesti haastanut senaattori Kamala Harris on kasvattanut kannatustaan 17 prosenttiin. Myös senaattori Elizabeth Warrenin suosio on kasvanut selvästi.\nKyselyn toteutti tutkimusyhtiö SSRS viime viikon televisioväittelyiden jälkeen. Puhelimitse tehtyyn kyselyyn vastasi reilut 1 600 ihmistä.\nDemokraateilla on edessään pitkä kampanjataival, sillä puolueen presidenttiehdokas valitaan virallisesti vasta ensi kesän puoluekokouksessa. Presidentinvaalit pidetään ensi vuoden marraskuussa.\nUSA kehottaa kaikkia osapuolia välttämään väkivaltaa Hongkongissa\nYhdysvallat kehottaa kaikkia osapuolia Hongkongissa pidättäytymään väkivallasta. Tilanne Hongkongissa kuumeni maanantaina, kun mielenosoittajat tunkeutuivat lainsäädäntöneuvoston rakennukseen ja pakottivat poliisit vetäytymään syvemmälle rakennukseen.\nYhdysvaltain ulkoministeriön edustaja sanoi, että Hongkongin menestys on perustunut perusoikeuksien, kuten ilmaisunvapauden ja kokoontumisvapauden kunnioittamiseen.\nYhdysvaltain presidentti Donald Trump puolestaan kommentoi tilannetta sanoen, että Hongkongin mielenosoittajat haluavat demokratiaa.\nHongkongin mielenosoituksissa on vastustettu aluehallintoa sekä luovutuslakia, joka vahvistaisi Kiinan otetta erityishallintoalueesta. (Lähde: AFP)\nEtelämantereen merijääpeite on sulanut nopeasti viime vuosina\nMerijääpeite Etelämantereen ympärillä on sulanut nopeasti viime vuosina, kertoo maanantaina julkaistu tutkimus. Vuodesta 2014 merijään peittämä alue on pienentynyt kahdella miljoonalla neliökilometrillä eli noin kuusi kertaa Suomen pinta-alan verran.\nNasan ilmastotutkijan tekemä tutkimus paljasti, että Etelämantereen merijääpeitteestä hävisi muutaman vuoden aikana yhtä paljon kuin Arktiksen merijäästä 34 vuodessa.\nVuoteen 2014 asti Etelämantereen merijääpeite oli laajentunut 40 vuoden ajan. Syitä siihen tai viime vuosien supistumiseen ei täysin ymmärretä.\nToisin kuin mannerjään sulaminen, merijään sulaminen ei nosta merenpintaa. (Lähde: AFP)\nJalkapallon naisten MM-kisojen maalipörssin kärkinimet kohtaavat tänään toisensa, kun Yhdysvallat ja Englanti ratkovat illalla ensimmäisen finaalipaikan Ranskan Lyonissa. Yhdysvaltain Alex Morgan ja Megan Rapinoe sekä Englannin Ellen White ovat tehneet turnauksessa viisi maalia.\nMaalitykeillä on vastassa tiiviit puolustukset. Yhdysvallat on päästänyt turnauksessa kaksi maalia ja Englanti yhden.\nYhdysvallat on hallitseva mestari. Englannin paras saavutus on neljän vuoden takainen MM-pronssi. Ottelu alkaa Suomen aikaa kello 22.


Minäkö keski-ikäinen?: Tallinna lasten silmin osa 2\nLähettänyt Tiia Koivusalo klo 17.43\nHeli 23. kesäkuuta 2015 klo 17.58\nTiia K 23. kesäkuuta 2015 klo 18.10\nTiia K 24. kesäkuuta 2015 klo 20.23\nritva 23. kesäkuuta 2015 klo 18.25\nTiia K 23. kesäkuuta 2015 klo 18.36\nhappystarhome 23. kesäkuuta 2015 klo 19.00\nTiia K 23. kesäkuuta 2015 klo 21.35\nKatinka 23. kesäkuuta 2015 klo 19.31\nTiia K 23. kesäkuuta 2015 klo 21.36\nOi ei, toivottavasti ensi kerralla löydätte perille. <3 Siellä oli todella kivaa ja säätkin vielä suosi. :) Kauniita unia Katinka <3\nOuti Krimou/Outi's life 23. kesäkuuta 2015 klo 20.07\nKyllä tytöt näyttävät niin onnellisilta kuvissa, että huomaa matkan olleen todella onnistunut :)\nenkulin käsityöt 23. kesäkuuta 2015 klo 20.39\nTiia K 23. kesäkuuta 2015 klo 21.37\nAivan totta, sää oli täydellinen ja sehän kruunaa täydellisen päivän. :)\nIloinen Kulkuri 23. kesäkuuta 2015 klo 20.41\nTiia K 23. kesäkuuta 2015 klo 21.39\nVembu-Tembumaa oli todella kiva paikka ja meillä kävi hirmuinen tuuri, että noin kesän alussa ei ollut aivan tukossa ihmisistä. Matkasimme Comfort luokass ja paluu oli Busineksessä. Täytyy kyllä todeta, että jo tuo Comfort oli todella mukava, ihanaa kun on oma rauha, eikä sellaista ruuhkaa ja sähellystä. Business taas on sitten aivan mahtava hyvien ruokien vuoksi. :)\nAivan totta toiseen suuntaan esim.voisi nautiskella. :)\nAnne 23. kesäkuuta 2015 klo 20.53\nHauskoja ja vauhdikkaita kohteita olette löytäneet.Taatusti lasten mieleen :)\nTiia K 23. kesäkuuta 2015 klo 21.41\nTäytyy nyt kyllä myöntää, että oli täysin Tallink Siljan, Visit Estonian ja Visit Tallinan suunnittelma matka joka avasi kertaheitolla silmät miten paljon kivaa tekemistä Tallinasta ja Virosta löytyy lapsille. :)\nLapset ovat muistelleet moneen kertaan tuota matkaa, meillä oli niin kivaa. :)\nKatja/Optimismiajaenergiaa 24. kesäkuuta 2015 klo 8.40\nOli siellä paljon puuhaa! Mutta missä kaikki ihmiset, vai vaan rajattu kuvista? :)\nTiia K 25. kesäkuuta 2015 klo 16.03\nOlimme heti aamusta kun aukesi, ei vielä ollut niin paljon ihmisiä ja vielä viikolla eli arkipäivänä, eikä ihan vielä kesäloma-aika. Muutoin on kuulemma kauniina kesäpäivänä aivan täynnä. Muistanko oikein että 6000 ihmistä. :)\nRiitta Sinikka 24. kesäkuuta 2015 klo 8.51\nTiia K 25. kesäkuuta 2015 klo 16.05\n60luvunnahkahousut.com 24. kesäkuuta 2015 klo 11.08\nOlipa hauskan näköistä puuhaa :) Törmäilyautot on tosi hauskoja, niihin aina änkesin kun poikani oli lapsi. Tuolla Rallipuistossa olisin ehdottomasti ängennyt itseni carting-autoon :) Hyvän näköistä pöperöä laivalla, nam!\nTiia K 25. kesäkuuta 2015 klo 16.08\nHui en muuten uskaltanut jostain syystä änkeä itseäni carting autoon, ensi kerralla sitten. :) Törmäilyautoissa naurattaa aivan hirmuisesti. :)\nLeena Lumi 24. kesäkuuta 2015 klo 11.23\nTiia, tiedätkö, miten paljon meissä onkaan samaa, tämä on ihan eri: Meidän tenavat kera naapurien lasten eivät kaivanneet tällaista menoa, sillä takana vuoret ja Piekkovoren luolastot. Telttailuharjoitukset aloitettiin omalla pihalla ja sitten siirtyivät metsiin. Muutaman vuoden päästä lähtivät jo kumiveneillä omalta saarelta pikkusaariin telttailemaan. Aina jonkun isä tai äiti kävi hyät yöt moikkaamassa. Monet eläimet ja kasvit tulivat tutuiksi, kunto kasvoi, puihin kiivettiin ja uivat niin, että melkein räpylät kasvoivat jalkoihin. Myöhemmin tuli viiden vuoden poikkeus, jossa lähdettiin kerran suvessa Särkänniemeen ja oltiin tietty Tampereella yön yli. Ja sitten olivat ne alpit...Me naaputin rouvan kanssa on siunailtu, että onneksi emme 'joutuneet' noihin puuhamaihin ollenkaan ja heilläkin oli sentään kolme lasta, joista kaksi poikia. Meri oli ihan poikatyttö, mitä ei nyt uskoisi;)\nKummipojan kanssa piti lähteä Särkänniemeen kun oli +30 astetta, mutta onneksi Bessu lähti oman poikansa kanssa mukaan. Se oli aika fyysiesti rankka päivä lomakautena ja helle huomioon ottaen...\nVielä viikko ja sitten paussitan, sillä Jael saapuu, kivaa...\nTiia K 25. kesäkuuta 2015 klo 16.11\nLeena nyt sun täytyy lukea postaukseni Poika lähti metsään. ;) Meillä näitä molempia, mutta kyllä me kerran vuodessa käydään Särkänniemessä tai Lintsilla ja mm.monen monet Tukholman risteilyt ollaan lasten kanssa tehty. Mutta mielestäni nuo teidän seikkailut ovat aivan yhtä kivoja, lapset tykkää häärätä ja keksivät kivaa vaikka juuri omalla pihalla.\nIhanaa loppuviikkoa, huomenna lähdemme tyttöjen kanssa kylpylöimään Tampereella ja Särkänniemeen. ;)\nJassuntassu 24. kesäkuuta 2015 klo 22.13\nTuo rallipuisto ois ollut meidän pikkupojille sopiva paikka :) Me ollaan oltu melkein samaan aikaan Tallinassa :)\nTiia K 25. kesäkuuta 2015 klo 16.13\nJassuntassu niin olimme <3 Oli kivaa katsella teidän reissusta kuvia. Rallipuisto oli hauska paikka niin lapsille kuin aikuisillekin. :) Ihanaa loppuviikkoa <3\nViltsu 25. kesäkuuta 2015 klo 15.46\nTiia K 25. kesäkuuta 2015 klo 16.15\nTäälläkin aina matkakuume! Tukholmaa on tullut nähtyä niin paljon, mutta kyllä sinnekin aina into piukeana lähden. :) Tallina ja Viro ovat eksoottisempia matkakohteita ja tuntuu että ovat vieläkin muutosvaiheessa ja aina löytyy jotain uutta. :)\nAnonyymi 10. heinäkuuta 2015 klo 15.26\nTiia K 10. heinäkuuta 2015 klo 15.31\nHei kiitos hyvä kun huomautit, miten olenkin ollut noin sokea, onhan tuo tiedossa. Minuakin ärsyttää jos ihmiset sanoo Riikassa, kun se on Riiassa. <3 Iloa päivään ja kiitos rakentavasta palautteesta. Käynpä korjailemassa ;)


Täydellinen suklaamukikakku | Kaisaminni\nKirjoitettu\t 16:26\t 28.1.2013\nTänään se onnistui! Täydellinen suklaamukikakku, eli jenkkejen ”mug cake”, joka on mukissa valmistettu ja mikrossa kypsennetty nopea muffinssimainen kakku.\nOon yrittäny monet kerrat tehdä mukikakkua joka ensinnäkin pysyy koossa, omaa hyvän koostumuksen ja vielä maistuu hyvältä. Ensimmäistä kertaa kaikki kriteerit natsas! Tää on perfectionia. Suklaakakku, jota syödessä saa hyviä ravintoaineita ilman rasvaa, vehnäjauhoja tai ylinmääräistä sokeria. Ja energiaakin vain 200kcal! Tää on melkein liian hyvää ollakseen totta, mutta totta se vaan on. Keittiössä voi näköjään tehdä taikoja.\nEikä maapähkinävoin osuutta ole tässäkään herkussa unohdettu 😉\n2 rkl aitoa kaakaojauhetta\n1 rkl muussattua banaania\n1 rkl steviasokeria (tai steviaa)\npieni hippunen leivinjauhetta\n1. Sekoita kaikki ainekset keskenään ja kaada pitkään kahvimukiin (matalasta turpoaa yli)\n2. Lusikoi taikinaan halutessasi maapähkinävoita. Näin tehdessäsi kakku saa ihanan kostean, suolaisen sydämen.\n3. Mikrota 2 min. Käy veitsellä läpi mukin reunat, jotta kakku varmasti irtoaa kun kumoat sen.\nNauti sellaisenaan, tai marjojen, banaanin, pähkinöiden, raejuuston, jugurtin tai suklaakastikkeen kera! Itse tein kahdenlaista suklaakastiketta. Toisen tein vedestä, kaakaojauheesta ja suklaaproteiinijauheesta (nuo tummat pilkut lautasella), ja toisen luonnonjugurtista ja suklaaproteiinijauheesta. Jotain kosteaa tuo kakku mun mielestäni kuitenkin kaipaa.\nKertokaa jos kokeilitte!\nRakkaudella keittiönoita Kaisa\n7 kommenttia kirjoitukselle “Täydellinen suklaamukikakku”\nKiki Lam sanoo:\nnomnom!! hyvältä näyttää, tänään heti kokeilemaan itse 🙂\nJoo kokeilin tätä ja jaoin reseptin blogissanikin, mutta linkitin tietenkin tänne ja kirjoitin selkeästi ettei ole mun resepti 🙂 Toivottavasti on ok!\nNam mitä kakkua! Oli oikeesti ihan yllättävän hyvää, varsinkin maapähkinävoin kanssa 🙂 lähti kyllä makeen nälkä ja annos on ehkä jopa vähän suuri omaan makuuni.. nyt tässä ähkyssä makoilen sohvalla ja katselen suurinta pudottajaa 😉 kiitos ohjeesta, jatkahan samaan malliin!\nTää oli ihanaa!!! Mietin pitkään, et lähdenkö kauppaan hakemaan jotain herkkua, mut päätinkin tulla sun blogiin ja tein tätä. Nyt on hyvä mieli ja mahassa tuntuu hyvältä 🙂 Rakastan sun blogia, ohjaat terveellisempään herkutteluun, kiitos!!\nHitsi löysin tän täältä perukoilta ja AIJETTÄ mikä helmi tää olikaan 🙂 tuli aivan äly hyvää, toki lisäsin vähän rajeuustoa ja vähensin täten jukurtin määärää (n. 1 rkl) sekä heitin vähän tumaasuklaata sekaan ja voala! tuskin näitä kommentteja näät mutta jos tilaisuus tulee niin vinkaa ihmeessä tätä reseptiä uusimillein lukijoillesi löydettäväksi!\nJo viikkoja tää syntisen hyvännäkönen suklaakakkunen pyöri mun mielessä ja tänään vihdoin päätin toteuttaa sen! Kaveriksi Meridianin vadelmahilloa, ai että, sopi tosi hyvin maapähkinäsydämen kanssa<3\nSyntisen HYVÄÄ! Mulla jäi jopa kakun keskus ihanan löysäksi 😉 vähän kuin kosteassa suklaakakussa/mutakakussa kuuluukin olla… AH, mitä herkkua!


Merttulin elämää: maaliskuuta 2012\nTervetuloa kaikki pöpöt meille :D\nKuten otsikkokin sen jo kertoo, mie ja lapset ollaan tämä talvi ja kevät sairastettu kaiken maailman taudit mahataudista kuumeiluihin. Niin niin niin ärsyttävää. Onneksi kuitenkin mies on pysynyt terveenä ja hoitanut meitä muita <3\nMulla on ollu nyt 6 päivän mahatauti...lapsilla se vaan käväs ja mulle jäi...\nPikku hiljaa alkaa helpottamaan kuitenkin -onneksi!\nSunnuntaina olis taas navettaan töihin. Olen tässä jo 6 päivän putken tehnyt maatalouslomittajan töitä siskon ja hänen miehensä isolla tilalla. Ja kylläpä häätyy sanoa, että olen tykänny!! Ihana olla lehmien kanssa, silitellä, rapsutella, halailla, köörätä lypsyrobotille, juottaa vasikoita ja jopa puhdistaa makuuparsia :) Tämä eläinten kanssa touhuilu on niin erilailla palkitsevaa, tuntuu hyvältä kun lypsyjonossa odottaessa se söpöin kanttura koko navetassa nuolasee haalareista tai pukkaa päällä :D Tell me i'm crazy, mut niin se vaan on. Jokaisessa meissä asuu pieni maalaisjuntti :D\nMut nyt mie menen lepäämään...tää olo ei vielä oo mikään paras mahdollinen.\nSiskolla ja hänen siipallansa on monta kissaa (4 muistaakseni), jokainen niistä jotka paikallansa hetkeä kaiemmin pysyy pääsee mejän Aaron hellään syleilyyn. Mikäpä sen parempi olis, ku kissatyyny :) Kumma kyllä kuvan Tarzan niminen kissa ei edes lähde Aaroa karkuun vaan kehrää kun poika painaa päänsä kissan päälle.\nNea vanhassa navetassa silittelemässä lemmuja :)\nNea ja Musse...maailman kiltein norjan vuonohevonen <3 Mieki jopa uskalsin selkään, vaikka olen 30 vuotta hevosia pelännyt.


Get fit, Stay fit: Botox??? Ei, vaan Azzalure\nNyt se on eka kerta ohi. Menetin neitsyyteni A-tyypin botyliinitoksiinille. Olen aina ollut sitä mieltä jos jokin asia häiritsee niin tee sille jotain, ja niin myös tässä otsa asiassa. Asialle siis silloin tehdään jotain. Lupasin itselleni jo alku vuonna "tavoitteena" kun vaaka narahtaa alle 63 saan ottaa täytettä otsikkoon ja näin siis tein.\nHomma eteni seuraavanlaisesti. Menin tänään Helsinkiin klinikalle tälle asialle omistautuneena. Kaikki meni hyvin, kunnes asiantuntija sanoi suorat sanat otsastani. Siis aivan samat asiat miten sen itse koen ja näen, mutta kun asiantuntija avaa suunsa niin onhan se eri asia. Ja joo, se on sen työtä saada asiakkaita, mutta oli siinä totuuden peräkin. Juonteet otsassani ovat niin syvät, että kerta ja laaki ei riittänyt tai otsikkoni olisi muuten "valahtanut" alas. Eli puolet määrästä nyt ja kahden viikon päästä eli 23.4. seuraava aika, eli sitä odotellen. Mutta ensi töikseni odotan tuloksia ensimmäisestä kerrasta.\nAzzalure - hoidon vaikutus alkaa tulla näkyviin noin 2-3 päivän päästä ja Te saatte nyt aitoa paikalta seurata tätä hommaa... hahahaaa. Mä niin jaan kaiken Teidän rakkaiden lukijoiden kanssa.\nSattuiko toimenpide?? Ei, se tuntui kuin finnin olisi otsikosta napsauttuanut pihalle, eli ei kipua. Klinikka itsessään oli siisti, henkilökunta mukavaa ja toimenpide nopea ja tarvittavan tiedon sain myös. Eli näihin asioihin olin tyytyväinen.\nJa tiedän, että nämä asiat jakavat ihmiset kahteen ryhmään, vastustavat ja ihan ok -tyypit. Itse olen jälkimmäistä ja teen kaikkeni, että itse olen itseeni tyytyväinen. Sillä olemmehan me täällä vain kerran.\nJa sitten päivän kuva satoa:\nMilla mun kuvaaja matkassa mukana\nJakomäen Helmi <3\nHississä pientä hikeä puski :D\nLapsiani kiellän piirtämästä ihoon, mutta.....\n... rasti ruutuun\nJa nyt sit odottavan aika on pitkä, eli kerro kerro kuvastin.....\nParkkihallin kolkkous, jonne me eksyimme....\nJa kaiken kruunasi ruokailu itiksessä Hyvän Ystävän Kanssa <3\nJoten sellainen reissu... Ja tuo valo klinikalla sai pääni näyttämään niissä valoissa hyvinkin keltaiselta.\nLähettänyt Tina klo 12.16\nIhanaa uskallusta :) Mua 'kiinnostaa' missä sun rintavarustus on 'tehty'? Ilman mitään taka-ajatuksia; rintojen väli on mahtavasti kehittyny!!\nTina 11. huhtikuuta 2013 klo 23.03\nVoin postata kyllä yhden postausken epäonnistuneesta Rintaleikkauksesta..( Mitä kaikkea voi mennä piloille ). Mutta tämän korjausleikkauksen olen tehnyt http://www.plastiikkakirurgijussirintamaki.fi\nTina 12. huhtikuuta 2013 klo 5.23\nsiis jos haluatte postauksen siitä?


KOLUMNI Kalliiksi käyvä korkokatto | Loimaan Lehti\nKOLUMNI Kalliiksi käyvä korkokatto\n22.4.2022 | 16:05\nPankkimaailma on ollut murroksessa jo pitkään. Harva enää käy takavuosien tapaan konttorissa maksamassa laskunsa tai tyhjentämässä säästöpossunsa. Viime kesänä ja vielä syksynäkin puolestaan törmättiin ehkä aivan uuteen ilmiöön. Koronan myötä moni olisi halunnut vaihtaa asuntonsa isompaan, mutta pankit eivät kyenneet myöntämään lainoja sitä tahtia kuin kauppa olisi käynyt. Lainaneuvotteluajat nimittäin venyivät viikkojen päähän. Koska suuremmissa kaupungeissa ei ole aikaa moiselle odottamiselle, moni jäi nuolemaan näppejään asuntohaaveidensa kanssa.\nUkrainan sodan myötä pankkitaivaalle on noussut toisenlainen kriisi. Korot uhkaavat nousta. Ei nyt ihan pilviin, mutta vähän plussan puolelle kuitenkin. Siitäkös moni asuntonsa velaksi ostanut on nyt hermostunut ja ottanut turvakseen pankin tarjoaman korkokaton.\nMonelle saattaa tulla kuitenkin jossain vaiheessa yllätyksenä, kuinka kalliiksi tämä palvelu lopulta tulee. Jos siis onnistuu sen jotenkin kaivamaan esille. Aika harvoin nimittäin näkee lukuja, mitä korkokatto todellisuudessa maksaa. Pankit eivät sitä vapaaehtoisesti kerro. Ja siihen on toki syynsäkin.\nYlen (Yle 13.4.) tekemien laskelmien mukaan summa nousee tuhansiin euroihin asiakkaan maksaessa käytännössä tyhjästä. Artikkelissa on käytetty esimerkkinä 200 000 euron lainaa, jolloin asiakas pulittaa kuukaudessa lainanmaksunsa päälle korkokatosta 44 euroa. Tällä summalla sen saa seitsemäksi vuodeksi, ja sen ajan asiakas on varma, ettei kokonaiskorko nouse yli 2,7 prosentin.\nMutta, asialla on kuitenkin muttansa.\nVaikka korkokaton suoja päättyykin seitsemän vuoden kuluttua, lainanottajalle saattaa tulla yllätyksenä, että kuukausimaksu jatkuu aina laina-ajan loppuun saakka. Ylen ynnäilyjen mukaan kokonaissummaksi tulee lopulta 8 600 euroa.\nJutussa todetaankin, että korot saavat nousta seitsemän vuoden aikana melko huimasti, jotta kyseinen summa tulisi säästettyä.\nItsekin asuntolainaneuvottelupöydässä istuneena tiedän, miten hanakasti virkailijat on opetettu tarjoamaan erinäisiä oheispalveluita. On vakuutuksia sairauden tai työttömyyden varalle, on korkokatto ja paljon muutakin.\nKoska tilanne on pöydän ääressä usein melko jännittävä, erehdyksissä voi tulla ostaneeksi palveluja, joiden kokonaishinta jää hämärän peittoon. Lisäksi pankkimaailman kieli vaatisi usein sanakirjan mukaan. Ei siis ihme, että moni tulee hankkineeksi sellaista, jossa maksaa tuhansia euroja aivan turhasta.\nKorkojen nousuun on toki syytä varautua, mutta se kannattaa hoitaa aivan muulla tavalla. Niin sanottu pahan päivän vara on edelleen käypä toimintatapa, ja sitä pottia voi kartuttaa ihan itsekin joka kuukausi joko omalle pankkitilille tai vaikka indeksirahastoon. Ei siihen tarvita pankin välistä vetävää kättä.


Vuokrataan kerrostalo Kaksio - Jyväskylä Kangasvuori Pupuhuhdantie 8 A\n2h+kk , kerrostalo, 495 €/kk, 50,5 m²\nvuokrahuoneisto, Jyväskylä, Kangasvuori, Pupuhuhdantie 8 A\nValoisa kaksio heti vapaana hissitalosta Seppälän palveluiden läheisyydessä.\nYlimmän kerroksen lasitetulta parvekkeelta avautuu puistomaisema. Huoneistossa on vaaleat laminaattilattiat, sekä tilava kylpyhuone. Ulko-ovessa sähköinen lukitus.\nEsittelemme kohdetta yksityisesittelyin, ota yhteyttä!\nPupuhuhdantie 8 A, 40340 JYVÄSKYLÄ\nVuokrasopimus: Ensimmäinen vuosi määräaikaisena, jonka jälkeen jatkuen toistaiseksi voimassa olevana. Vuokralainen tekee oman sähkösopimuksen ja vastaa sähkönkulutuksen kustannuksista. Kotivakuutus: Vuokralaisen tulee ottaa huoneistoon kohdistuva laaja kotivakuutus vastuuosineen ja pidettävä se voimassa koko vuokraussuhteen keston ajan. Vuokrasopimus: Ensimmäinen mahdollinen irtisanomisaika aikaisintaan 11 kk vuokrasopimuksen alkamisesta.\nVuokravakuus: 2 kk vuokra. Autopaikka: 15 e/kk. Vesimaksu: 27 e/hlö/kk. Vuokralainen vastaa itse muista taloyhtiölle suoritettavista käyttökorvausmaksuista (esim. autopaikka). Mahdollisuus yhtiövastikkeelliseen laajakaistaan 10M/ 2.60e/huoneisto/kk.\nJyväskylän Isännöintitiimi Oy, Pentti Jäntti 0207416824\nhissi , talopesula, kuivaushuone, jäähdytetty kellari, urheiluvälinevarasto, väestönsuoja, kaapeli-tv\nPeruskorjaus 1997, seuraavat tiedot referoitu suunnitelmista: sähköt,\nvesipuolen kaluste- ja linjasulkujen vaihto, patteriverkoston\nlinjasäätö- ja sulkuventtiililt vaihdettu sekä lämmönjakokeskuksessa,\nsinkityt teräsputkesta tehdyt kylmävesijohdot vaihdettu kupariin ja\nmuutoin jakojohdot säilyvät pääosin ennallaan, vesijohto- ja osa\nviemärikalusteista uusittu, MH ja olohuoneen patterit vaihdettu\nAeroksi, asunnot varustettu huoneistokohtaisilla\npoistoilmapuhaltimilla, parvekelasitukset, tuulikaapit C-, D- ja\nE-raput, pihajärjestelyitä, jätekatos, lämmitysjärjestelmän\ntasapainotus, keittiökalusteet ja jääkaapit uusittu. 2016 viemäreiden\nkuntotutkimus ja puhdistus, kylpyhuoneiden kuntotutkimus ja\nsilikonisaumojen uusinnat. 2015-2016 huoneistokohtaiset\nsähkömittarit. 2020 Lämmönjaon ja kiinteistöautomatiikan uusinta.\nPiha-alueiden pensaiden leikkaus/siistiminen, puiden kaadot ja\nmaapinnan tasaus. 2020-2022 Talojen ulkokuoren pesujen tarjosupyynnöt\n2021 Pyydetään tarjoukset huoneistokohtaisista vesimittareista 2021\nA- Ja B-rappujen sisäänkäyntien kunnostus sekä valokatteen uusinta\n2021 Viemäriputkien puhdistus ja kuvaus noin kolmen vuoden välein.\nHuoneistojen silmämääräinen katselmus ja tarvittaessa puhdistus\n(silikonisaumat, hajulukot ja lattiakaivot) ulkopuolisen urakoitsijan\ntoimesta kahden vuoden välein.\nPäiväkoti: 700m. R-kioski 1.2km, Terveysasema 1km, Kauppakeskus Seppä\nPuh: 050 4767658


Suomen Puolustusministeriö - Pohjanmaa-luokan pääsopimuskumppaneiksi Rauma Marine Constructions ja Saab\nValtioneuvosto on yleisistunnossaan 19.9.2019 valtuuttanut Puolustusvoimien logistiikkalaitoksen solmimaan merivoimien Pohjanmaa-luokan alusten laivanrakentamissopimuksen ja taistelujärjestelmän hankintasopimuksen.\nLaivue 2020 -hankkeen myötä tilattavat Pohjanmaa-luokan alukset rakentaa Rauma Marine Constructions -konsernin (RMC Oy ja RMC Defence Oy) telakka Raumalla. Laivan taistelujärjestelmän toimittajaksi on tarjouskilpailun perusteella valittu ruotsalainen Saab AB. Lisäksi puolustusministeri Antti Kaikkonen on päättänyt teollista yhteistyötä koskevan sopimuksen tekemisestä Saabin kanssa sekä alusluokan potkurin ja potkuriakselin hankinnasta suomalaiselta Aker Arctic Technology Oy:ltä.\nSopimukset alusten rakentamisesta, taistelujärjestelmän toimittamisesta ja integroinnista sekä potkurin ja potkuriakselin toimituksesta allekirjoitetaan Turussa 26.9.2019.\nPohjanmaa-luokasta Suomen meripuolustuksen runko\nPohjanmaa-luokalla korvataan merivoimien seitsemän poistuvaa alusta. Poistuvien alusten tilalle rakennetaan neljä monitoimikorvettia, jotka kykenevät pinta-alusten ja sukellusveneiden torjuntaan, ilmatorjuntatehtäviin sekä merioperaatioiden johtamiseen. Merivoimien uudet alukset ovat tärkeä osa Suomen puolustusjärjestelmää ja meripuolustuksen runko aina 2050-luvun lopulle saakka.\nLähtökohtana on ollut, että Pohjanmaa-luokka rakennetaan kotimaassa huoltovarmuussyistä. Sopimusten myötä varmistetaan osaltaan suomalaisen laivanrakentamisosaamisen säilyminen erityisesti sotalaivojen ja valtionalusten osalta.\nTaistelualusten rakentamisen suora työllistävä vaikutus kotimaassa on noin 3600 henkilötyövuotta. Teollisen yhteistyön työllistämisvaikutus Suomessa on noin 75 henkilötyövuotta.\nPohjanmaa-luokka rakennetaan Raumalla\nPuolustusvoimat on vuodesta 2016 lukien neuvotellut Rauma Marine Constructions Oy:n (RMC) kanssa Pohjanmaa-luokan alusten rakentamisesta RMC:n telakalla Raumalla. Ennen rakentamissopimusta RMC:n kanssa on solmittu aiesopimus ja suunnittelusopimus.\nSeuraavaksi solmittava taistelualusten rakentamissopimus sisältää neljän merikelpoisen aluksen lopullisen suunnittelun ja rakentamisen. Sopimuksen mukaisesti RMC ja sen tytäryhtiö RMC Defence Oy rakentavat neljän Pohjanmaa-luokan aluksen rungot ja integroivat niihin alusten järjestelmät yhteistyössä järjestelmätoimittajien kanssa.\nAlukset suunnitellaan ja rakennetaan Raumalla. Alusten osajärjestelmätoimittajina ja alihankkijoina on suomalaisia ja ulkomaisia yrityksiä. Varsinainen rakentaminen ajoittuu porrastetusti vuosille 2022-2025 ja alusluokan täysi operatiivinen valmius saavutetaan vuoteen 2028 mennessä.\nRakentamissopimuksen tekemisen edellytyksenä oli kattava riskikartoitus- ja riskienhallintatyö sekä valtioneuvostotason yhteistyö sopimuskokonaisuuden valmistelussa. Telakan omistuspohjan vakaus varmistetaan ja yrityksen omistajuuteen liittyviä riskejä hallitaan telakan omistajien kanssa tehtävällä sopimuksella. Alusluokan valmistumista seurataan tarkasti sotilaallisen suorituskyvyn ja telakan toimintakyvyn näkökulmasta.\nTaistelujärjestelmän toimittaa Saab\nPohjanmaa-luokan taistelujärjestelmien toimittajaksi on valittu Saab. Hankintasopimus sisältää neljä aluksiin asennettua integroitua taistelujärjestelmää, jotka koostuvat sensoreista, aseista ja johtamisjärjestelmästä. Taistelujärjestelmätoimittaja sitoutuu integroimaan myös puolustusvoimien toimituksina asennettavat järjestelmät.\nLogistiikkalaitos lähetti vuoden 2016 lopulla 12 yritykselle pyynnön hakea Laivue 2020 -alusten taistelujärjestelmän tarjouskilpailuun. Osallistumishakemuksen lähetti kahdeksan yritystä ja näistä valittiin jatkoon saksalainen Atlas Elektronik, kanadalainen Lockheed Martin Canada ja ruotsalainen Saab, joille kolmelle Puolustusvoimien logistiikkalaitos lähetti alustavan tarjouspyynnön vuonna 2017. Tarjouskilpailun vertailussa parhaiten menestyi Saab.\nSaabin taistelujärjestelmän myötä hankittavan kokonaisuuden lisäksi Pohjanmaa-luokan alukset varustetaan ilmatorjuntaohjusjärjestelmällä, pintatorjuntaohjusjärjestelmällä ja torpedoasejärjestelmällä. Lisäksi aluksiin asennetaan laivatykit ja harhamaaliheittimet Hamina-luokan ohjusveneistä.\nPotkuri ja potkuriakseli Suomesta\nPuolustusministeri Kaikkonen on valtuuttanut Puolustusvoimien logistiikkalaitoksen solmimaan sopimuksen Pohjanmaa-luokan alusten potkurien ja potkuriakselien suunnittelusta, toimituksista ja integroinnista aluksiin suomalaisen Aker Arctic Technology Oy:n kanssa. Aker Arctic Technology Oy on kehittänyt potkuria Suomen Puolustusvoimien johdolla vuodesta 2015 alkaen.\nPohjanmaa-luokan rakentamisen kustannukset\nLaivue 2020 -hankkeelle on myönnetty vuoden 2018 talousarviossa yhteensä 1,232 miljardia euroa, josta näillä sopimuksilla käytetään 1,087 miljardia euroa. Tästä Rauma Marine Constructions Oy:n kanssa solmittavan rakentamissopimuksen osuus on 647,6 miljoonaa euroa ja Aker Arctic Technology Oy:n potkuri-akseli-sopimuksen osuus 27 miljoonaa euroa. Saabin taistelujärjestelmän hinta on 412 miljoonaa euroa.\nLaivue 2020 -hankkeen kokonaiskustannus on 1 325,48 miljoonaa euroa, joka sisältää edellä mainittujen lisäksi 22 miljoonan euron yhteishankintojen riskivarauksen ja alusluokalle jo hankitun ITO20-ilmatorjuntaohjusjärjestelmän, 83 miljoonaa euroa.\nKokonaiskustannuksiin vaikuttavat noussut rakentamissopimuksen hinta, rakentamissopimuksen valmistelun ja sen pitkittymisen aiheuttamat lisäkustannukset sekä rakentamissopimuksen sisällön kaventuminen sekä budjetissa jo huomioitu, mutta saavuttamatta jäänyt hinnanalennus. Jotta hankkeen toteuttamisen kannalta välttämättömiin tuotetukeen ja varaosiin, rakentamisen aikaisiin muutostöihin, ampumatarvikkeisiin sekä projektikustannuksiin jää riittävästi varoja, edellyttää Laivue 2020 -hankkeen toteuttaminen tilausvaltuuden kasvattamista vuoden 2019 kolmannessa lisätalousarviossa 93,48 miljoonalla eurolla.\nPohjanmaa-luokan elinkaarikustannukset ovat samaa suuruusluokkaa poistuvien alusluokkien vastaavien kanssa ja ne tullaan kattamaan puolustusvoimien vuosittaisella toimintamenorahoituksella.\nHuolto- ja ylläpitokyky Suomeen\nPuolustusministeri Kaikkonen on päättänyt teollista yhteistyötä koskevan sopimuksen solmimisesta Saabin kanssa. Laivue 2020 -taistelujärjestelmää koskeva teollisen yhteistyön velvoite asetettiin kesäkuussa 2017 ja se vastaa arvoltaan vähintään 30 prosenttia taistelujärjestelmähankinnan arvosta. Teollinen yhteistyö liittyy alusten ja niiden järjestelmien huolto- ja ylläpitokyvyn luomiseen Suomeen ja siihen osallistuu kuusi kotimaista yritystä sekä puolustusvoimat.\nPuolustusministeriössä ohjelmajohtaja Lauri Puranen, puh. 0295 140 403.\nMerivoimien esikunnassa suunnittelupäällikkö kommodori Janne Muurinen, puh. 0299 800 (vaihde).\nPuolustusvoimien logistiikkalaitoksen esikunnassa apulaisjohtaja, insinöörikenraalimajuri Kari Renko, puh. 0299 800 (vaihde).


Osta Adalgur hinta Suomessa ilman reseptiä apteekki\nAdalgur: Mitä se tekee?\nLevyepiteelisyöpä on useimmiten löytyy yli 50-vuotiaita, adalgur 525mg. Olen yrittänyt selittää, että homeopatia tarjoaa todella hienoja aineita, jotka antavat lääkäreille lisää keinoja. Määritelmän seksuaalinen hyväksikäyttö alle mahtuu paljon erilaisia asioita, tablettia adalgur mikkeli. Crohnin taudin kirurgiset hoitosuositukset, mitä uutta. Korvasieniä ei suositella imettäjän ruokavalioon edes ryöpättyinä, sillä ne sisältävät myrkkyä nimeltä gyromitriini, adalgur suomessa netistä. Sisätutkimuksen on Suomessa katsottu kuuluvan normaalin raskauden seurantaan. Valproiinihappo on vanhastaan epilepsian ja kaksisuuntaisen mielialahäiriön hoidossa käytetty reseptilääke, jonka sivuvaikutukset tunnetaan, osta alager ilman reseptiä oulu. Pimeys laskeutuu New York Cityn ylle kun Shredder kätyreineen pitää ohjaksissaan koko kaupunkia poliisivoimista aina. Häpykieli on emättimen aukon etuosassa oleva nipukka, kustannus adalgur lahti. Joskus sähkötapaturman uhri voi joutua sokkiin.\nKun ostat halpaa adalgur, sinun on tiedettävä, miten sitä käytetään\nKliinisen mikrobiologian toimialaan kuuluvat tutkimukset, joilla selvitetään potilaan infektiotaudin aiheuttajaa tai tutkitaan potilaan infektio- tai, aspirin caffeine 525mg. Glomerulusten ovat läpäisevä klustereita kapillaareja munuaisten että toiminto suodattaa jätteet verestä, perustamisesta. Kielen lihaksia hermottaa kielen liikehermo, joka on kahdestoista, halvalla adalgur kuopio. Uusilla menetelmillä tehdyt tarkat analyysit osoittivat, että jo sikiökauden loppuvaiheessa veressä on mitattavia määriä. Pojallamme on molempien jalkojen toiset ja kolmannet varpaat yhdessä viimeiseen nikamaan asti ja vähän ylikin, rinnakkaislääke adalgur suomessa. Kymmenen opettavaa kysymystä liittyen Pariisissa ottamiini kuviin. Etsitkö luotettavaa lääkettä erektiohäiriötä vastaan, joka nostaa libidoasi ja tekee sinusta luotettavan sängyssä, lääke anthraxiton ilman. Subtotaalinen kolektomia tarkoittaa paksusuolen totaalista poistoa ja se on hemikolektomiaa huomattavasti laajempi. Yleisesti Suomessa kasvavasta mäkikuisma-kasvista tehtiin ennen valmisteita masennuksen hoitoon, movalis verkossa hämeenlinna. FennoVitan Biotiini Plus on hyvin monipuolinen ravintolisä hiuksille, kynsille ja iholle.\nMiten ostaa adalgur online?\nDuctus deferens kulkee siemennuoran sisällä nivuskanavan läpi, edelleen, Adalgur (aspirin Caffeine) 525mg. Osa kappaleista on homojen, osa heteroiden, osa biseksuaalien tekemiä. Munuaisten glomerulaarinen toiminnan ollessa kunnossa, hyperkalsemiaan liittyy myös hyperkalsiuria, apteekki adalgur lahti. Me mahdollistamme tieteen tekemisen tarjoamalla käyttöösi kattavan tuotevalikoiman. Ikärajakin erittäin hyvä kosketusaisti käsineellä, lainan pikavipeista me kyllä noudamme ne sieltä, mutta myös pitää sen, spasmonal korvaava lääke pori. Niin lukee nimessäkin, mutta sanottin kuitenkin tarkoituksella. Siihen plugariin sitten ladataan haluttu äänitiedosto, joka on se impulssi, eli kaappimallinnus, adalgur hintavertailu mikkeli. Kloroformi linimenttiä - apteekkietiketti, Uudenkaupungin Apteekki Uusikaupunki. A:n haettua korvausta meluvamman perusteella vakuutuslaitoksena oleva Valtiokonttori eväsi korvaukset sillä perusteella, että tehdyissä, adalgur halvalla lahti. Tyylikkäät ja laadukkaat OnePlus One kotelot verkkokaupastamme ilmaisella kotiinkuljetuksella.\nMitkä ovat adalgur haittavaikutukset?\nOdotettavissa oleva elinikä on sadassa vuodessa kaksinkertaistunut, adalgur aspirin caffeine. Jessner -kuorinta vallankumouksellinen, pinnallinen, toisen tason kuorinta joka on suunniteltu kuorimaan koko epidermis. Tähän käytetään K-vitamiinin antagonisteja kuten varfariinia ja verihiutaleiden toimintaan, reseptillä thyrex jyväskylä. Erin haluaisi aloittaa uuden elämän Raulin kanssa, mutta Nadia ei haluaisi kohdata äitiään. Sinulla ovat nyt menneet faasit iloisesti sekaisin, veral la online. Suosittelen kasvuhormonia siitä jää n.75% pysyvää lihaksiin, mutta kuuri on tosi kallis verrattuna sterodeihin. Lääkäri tarkastelee myös määrä lapsivesi ja miten istukan tuntuu toimivan, nopea toimitus adalgur turku. On arveltu, että raskauden aikaiset suurentuneet estrogeeni ja progesteronipitoisuudet. Mittaa pH kastamalla paperi tai anturi liuokseen, adalgur reseptivapaa hinta. Posts about trans written by radikaaliamielenterveytta ja napakettu.\nMissä adalgur lääkkeitä myydään?\nJos sinulla on pienipainoinen vauva kannattaa lukea esim, 525mg adalgur. Kehityksellinen neuropsykologinen häiriö merkitsee synnynnäistä tai hyvin varhain lapsen kehityksessä syntynyttä neuropsykologista ongelmaa, aivojen. Kaaviollinen esitys infrapuna ja Raman kokeista, joilla väriaurinkokennon elektrolyyttien ainesosien keskinäiset vuorovaikutukset selvitettiin, adalgur hankkia joensuu. Lasten mikrobilääkkeet Heikki Peltola. 1 antibiootti. 1.1 mikrobin tuottama aine, joka suuresti laimennettuna estää tai häiritsee muiden. Vastaanottoajan ortopedian ja traumatologian erikoislääkärille saa kätevästi jokaisena arkipäivänä ja ajan saa nopeasti, yleensä viimeistään seuraavana, ole reseptiä adalgur tallinna. Tältä pohjalta kehitettiin myös Prontosil, ensimmäinen sulfalääke. Varsin usein asystolia kehittyy seurauksena komplikaatioita akuutti sydäninfarkti muodossa, merkittävä sydänlihaksen vaurio täysin poikittainen, halvat adalgur lappeenranta. Pedi-Scoliometer on apuväline skolioosin seulontaan ja seurantaan. Suun nurkkauksen fissuura on tavallisin hammasproteesin käyttäjällä ja liittyy kandidainfektioon, halpa zoobiotic lahti. Atomi hapettuu, kun sen hapetusluku kasvaa ja pelkistyy, kun sen hapetusluku pienenee.


Jovelan talopäiväkirja: Valurautainen terassiuuni\nMulla on aika pitkä lista haaveita koska haaveiden täyttymykset eivät tule kuten illallinen Manulle. Haaveiden eteen joutuu hieman tekemään hommia, tahtoo sanoa, että joko pitää jaksaa tai maksaa. Ihan kaikkea ei myöskään kannata hankkia nurkkiin lojumaan ennen kuin niille on käyttötarve ja ennen kaikkea se käyttömahdollisuus. Nyt kun talon kanssa ollaan asukaskelpoisessa vaiheessa, pihaa on sinnikkäästi vallattu luonnolta takaisin, keittiöpuutarhat on perustettu ja kasvihuonekin on saapumaisillaan, päästään toteuttamaan niitä haaveita joutenoloa ajatellen. Tällä hetkellä näitä täyttyviä haaveita on pieni rypäs. Mitään ässäarpoja ei siis olla raaputeltu siihen malliin, että voimme käydä innoissamme törsäämään oikealle ja vasemmalle. Haaveita varten on olemassa oma sukanvartensa, jotta periaatteemme "ansaitse ennen kuin ostat" toteutuu myös hankintojen osalta.\nTässä on nyt yksi näistä yli vuoden muhineista haaveista matkalla kohti Suomea. Meillä oli möksällä sellainen tavallinen kaasulla toimiva sateenvarjomallinen terassilämmitin. Ihan jees, sopii monelle ja ajaa asiansa. Tänne sellainen kuitenkin olisi aivan liian moderni ja lisäksi olen hieman kaasuarka, vaikka ymmärräkin niiden olevan ihan turvallisia. Olen kuitenkin 90-luvulla ollut kerrostalossa, jossa aamuyöstä räjähti jonkun asukkaan kaasupullo. Epävarmuus kaasua kohtaan jäi ilmeisen ikuiseksi kun on viettänyt yöpaidassaan aamuyön piipaa-autojen ympäröimällä pihalla kirkuvien, puolialastomien ihmisten kanssa liekkien lepattaessa ikkunoista.\nOlen haaveillut valurautaisesta terassilämmittimestä tai terassiuunista. Löysin sellaisen viime keväänä saksalaisesta Jago24 -verkkokaupasta sopuhintaan. Ne kuitenkin olivat jo loppu. Nyt olen seuraillut tilannetta ja innoissani hankin meille 2 tällaista (78,-) kaunokaista.\nTerassiuuni toimii puulla. Materiaali on valurautaa. Kaunotar on 108 cm korkea ja halkaisijaltaan se on 43 cm.\nTerassiuunin sisällä on ritilä, joten tällä voi myös grillata.\nMuotoilu muistuttaa viktoriaanista sukelluskypärää <3\nTerassiuunilla voi lämmittää kasvihuonettakin jos laittaa sen sisälle kunnon kynttilät tai ohjaa puukäytössä savun ulos. Hiiliäkin tässä voinee polttaa. Valurauta varaa lämpöä pitkään, mutta pakkasella se tuskin yön yli riittää ainoana lämmönlähteenä.\nToimitus Suomeen oli yllättävän edullinen (23,-) kahdelta uunilta yhteensä.\nArvelen tällaisen kaunokaisen sopivan oikein hyvin kasvihuoneen muuhun "sisustukseen" ja se saa tuoda meille sekä lämpöä että tunnelmaa kevään ja syksyn viileämpinä päivinä kun nautimme kasvihuoneessa muutakin kuin puutarhahommia.\nTilasin siis terassiuuneja kaksi. Toinen tulee kasvihuoneeseen ja toinen istuskelualueelle syreenikaaren lähelle. Jos meillä on puutarhajuhlat, molemmat valurautauunit voi kantaa lämmittäjiksi ja niillä voi tosiaan myös grillata.\nOlen kovin ihastunut näihin kaunokaisiin, jotka saattavat saapua Suomeen vielä tällä viikolla, mutta viimeistään pääsiäiseksi. Saamme ehkä viettää ensimmäisen kasvihuonehetken jo pääsiäisenä! Saapas nähdä. Se olisi kyllä lasien kilistelyn paikka! Tuntuu niin käsittämättömältä, että nämä haaveet tosiaan konkretisoituvat yksi kerrallaan. Odottaminen on ollut sen arvoista..\nKasvihuone seikkailee maailmalla\nOdottamisesta puheen ollen..\nPientä draamaa tähänkin aiheeseen ollaan saatu. Meinaan kasvihuoneen automaattinen ikkunanavaaja saapui komeasti kuljetusyhtiön autolla viime viikolla. Hieman hämilläni otin runsaisiin kääreisiin pakatun kolmen sukkapuikon ja ruuvupussillisen kokoisen lähetyksen vastaan. Oikeen omalla autokyydillä saapui, miten ekologista!\nEilen illalla sitten sain tekstarin, että sellainen rapian 12 neliön kasvihuonepalapeli oli toimitettu suorilla meidän kirkonkylän Siwaan, jotta rouva on hyvä vaan ja noutaa. Sellainen ilmainen kotiinkuljetus! Yksi pieni osa tuotiin pihaan ja itse kasvihuone olisi noudettava. Perustuksista ei kukaan puhu mitään, se on mystinen paketti nro. 3. Kätevää, kun osat toimitetaan näin käänteisessä järjestyksessä kunnon aikavälillä. Voi ihailla osasia oikeen ajan kanssa ennen kun pääsee aloittamaan.\nJohanna ei nyt ole järin ilahtunut tällaisesta epäloogisen epäkäytännöllisestä ja tavattoman epäekologisesta toimittelusta, mutta keskellä viikkoa mennään toiveikkaana kovaa kyytiä viikonloppua kohti. Enkäpä se kasvihuonekin löytää tiensä perille ja jos vielä se perustuskin jostain päätyisi tänne, Preeco välttyisi äkäisen emännän puhelulta ja pääsisimme kasaamaan kasvihuoneen.\n.. Olettaen, ettei tiedossa ole vielä pakettia nro 4, joka sisältää ne erinomaisen hyvät kiinnitysklipsit ;D Saas nähdä kuin taas käy!\nLähettänyt Jovelan Johanna klo 06:03\nAnonyymi 25. maaliskuuta 2015 klo 6.35\nTulevat kaikki eri paikoista? Kiva seurata blogiasi.\nJovelan Johanna 25. maaliskuuta 2015 klo 7.27\nAinakin menevät eri paikkoihin saman kuljetusfirman toimesta :D\nPia Kuhanen 25. maaliskuuta 2015 klo 7.15\nIhana terassilämmitin, ja edulliseen hintaan :) Itsekin olen erinäisiä asioita Saksasta tilannut, aj aina todennut että valkoima on ihanan laajaa, eivätkä hinnat päätä huimaa toimitusten kanssakaan :)\nJovelan Johanna 25. maaliskuuta 2015 klo 7.29\nToimitukset ovat todella edullisia. Samalla hinnalla rahdataan Saksasta kaksi valurautaista terassiuunia, mitä Suomessa niiden uunien piippujen hatut tulisivat maksamaan toimitettuna matkahuollolla naapurikaupunkiin ;D\nPia Kuhanen 25. maaliskuuta 2015 klo 9.09\nJuurikin näin. Meillä kävi eilen ikkunaesittelijät (mummolaan on pakko nyt ensimmäisenä vaihtaa ikkunat ennenkuin päästään muussa remontissa eteenpäin), rahti luvattii ilmaiseksi kunhan päätöksen tekee heti, mutta kun loppusummaa tuijottelin totesin että rahti oli siirretty varsinaisiin hintoihin :( Tää on kyllä aina yhtä inspiroivaa poiketa blogissasi :) Ja innolla odottelen mitä seuraavaksi keksit...itsellä kun on isnpiraatio yhä hieman hakusessa ;)\nJovelan Johanna 25. maaliskuuta 2015 klo 21.30\nSepäs se erikoisen ilmainen sitten oli. Typerää tuollainen tyhjänlupailu :P\nNyt en taida ihan heti keksiä mitään lisää, kun pitää saada nuo kasaan, paikoilleen ja ruotuun ja ensi viikolla meidän etupihalle kipataan vajaa 35 tonnia soraa :D Luulen, että keksimisen sijaan vuorossa on vaan hikisiä hommia ;D\nAnu VillaMezzosta 25. maaliskuuta 2015 klo 7.32\nEnsinnäkin - olet taas jälleen löytänyt aivan ihanat terassiuunit !\nToiseksi - nauroin täällä vedet silmissä ja maha kippurassa näille kasvihuonekommelluksille :D\nMiten voikaan olla logistiikka kohdallaan - voin kuvitella hölmistyneen ilmeesi, kun sait luukun palat kotikuljetuksena ja varmaan se tuli kuorma-autolla? No, pääasia, että tulossa ovat. Säilyypähän jännitys loppuun asti, kun näin rippeinä väärinpäin saapuvat :)\nJovelan Johanna 25. maaliskuuta 2015 klo 21.14\nKyllä tässä on saanut nauraa :D Kasvihuone on nyt täällä (kai?), mutta sen taival tänne oli tähän saakka kerrottua vieläkin hassumpi. Kerron kasvihuoneen loppumatkasta kunhan ehdin taas :)\nVillakalsarininja 25. maaliskuuta 2015 klo 8.56\nNo, mihinkäs mun kommenttini hävisi?? Höh.\nMutta siis toi uuni! <3 <3 <3 Tollaisesta kasvihuoneenlämmittäjästä tuli just munkin haaveeni! Aivan i-ha-na!\nMun kasvihuoneessani on jo sokkeli, mutta sitten tuli takatalvi ja miehen loma loppui. Pöh. Kasvihuoneet ovat sillätavalla sydämen asioita että on vaikeaa olla kärsivällinen! =D\nJovelan Johanna 25. maaliskuuta 2015 klo 21.15\nNo mutta on sentään jo sokkeli! Ajatella, miten siitä on hyvä jatkaa kun viheliäinen takatalvikiusari ymmärtää antaa periksi keväälle ;)\nPepi 25. maaliskuuta 2015 klo 9.21\nAh näitä kotimaan toimituksia! Erinäisiä sattumuksia tullut vastaan itsellekin, järjettömiä ja erittäin järjettömiä. Onneksi älysin maitokärryille vaihtaa kotiinkuljetuksen, olispa ollut hauskaa autottomana noutaa isoa ja painavaa pakettia postista. Ei olis maitokärryjä ehkä viitsinyt alkaa kasaamaan postin lattialla....ei ole kasattuna vieläkään kun renkaissa ei ole ilman pihaustakaan, tuolla se odottelee parvekkeella palasina. Minä odottelen kunnon jalkapumppua postiin :)\n(Enpä tarvi tämän enää sitten kottikärryjäkään työntää tyhjällä renkaalla joka kevät Lillasta huoltoaseman pumpun luo)\nKappas, lähtipä rönsyilemään.....yritin vissiin vaan välttää julkituomasta kateuttani hurmaavasta lämmittimestä :D - jos olisin tuollaiseen joskus hamassa menneisyydessä törmännyt edes vilaukselta, niin olis vanha juoppo nyt halkopinona Lillan nurkalla....\nJovelan Johanna 25. maaliskuuta 2015 klo 21.17\nNo onpas sielläkin ollut tavaroilla reissua! Mekin muuten tilattiin maitokärry. Olikohan viime syksyllä ja Hobby Hallista joka tapauksessa. Se ei koskaan saapunut perille, nevöevö :D\nPepi 26. maaliskuuta 2015 klo 0.41\nNo nyt sitten tilaus uusiksi sieltä samasta paikasta! Pienellä alennuksella jopa. Keskiviikkona tilasin ja tuli perjantaina!\nJovelan Johanna 26. maaliskuuta 2015 klo 12.39\nMulla on Hobby Hall kiukut vielä piikkinä lihassa. Tappelin kahteen kertaan niiden kanssa pari vuotta sitten aiheesta lasku ja miksi sitä ei ole maksettu (tuote palautettu, koska rikki - ei haluttu korvaavaa koska tuote itsessään kakka ja nro 2: tuote palautettu, koska lähetitte väärän ja unohditte lähettää oikeasti tilatun tilalle). En maksanut laskuja, koska en ollut saanut tuotteitakaa tai ne oli palautettu, mutta sinnikkäästi silti muikkaria laittoivat, joista toinen meni jopa perintään. Tämä oli aikaa kun HH:n asiakaspalveluun oli tunnin jono luuritse, eikä meiliin vastattu evö. Maitokärryn kohdalla olin jo leppynyt ;D mutta kun senkin sössivät, olen tullut siihen lopputulokseen, ettei HH:ta ja mua ole tarkoitettu toisillemme ;D\nSuperSanna 25. maaliskuuta 2015 klo 9.56\nOnpas upea ja edullinen lämmitin! Minäkin haluan jonkun majan, mihin tuollaisen voisi laittaa :)\nJovelan Johanna 25. maaliskuuta 2015 klo 21.18\nÄkkiäkös te kaksi siellä majan teette.. ;)\nViherrilli 25. maaliskuuta 2015 klo 10.09\nKyllä on nätti, hieno löytö. Melkeinhän tässä vois alkaa sun postausten perusteella tehdä itselle ostoslistaa :) Meillä kun on ollut tässä mietinnässä, että mikä oksasilppuri ostettais ja te löysitte itsellenne sen ok:n. Se saattaakin päätyä myös meille, kun siinä on toivomani turbine cut- systeemi. Ainoastaan laitteen "huoltovapaus" epäilyttää. Kun olen oppinut ajattelemaan että huoltovapaa=ei voi korjata.\nVoi tympeys miten kasvihuonetta toimittavat, toivottavasti saatte osat kohtuullisessa ajassa kuitenkin.\nJovelan Johanna 25. maaliskuuta 2015 klo 21.21\nEttä personal shopperin pestiä ois tarjolla? ;D\nMä olen ymmärtänyt, että "huoltovapaa" meinaa laitetta, jonka osat on pääasiassa kiinnitetty siten, ettei niitä tarvitse kiristää kuin vasta vähän sen jälkeen kun laite on laitettu päälle ;D\nTässä ei tarvinnut. Hyvin ahnaasti haukkasi oksaa.\nViherrilli 26. maaliskuuta 2015 klo 9.10\nheh :) varmasti sitten riippuu asiasta mitä meinaa tuo huoltovapaus. ahnuria meille tarvittais, oksaa tulee vuori per vuosi.\nJovelan Johanna 26. maaliskuuta 2015 klo 12.40\n*myöntää googlettaneensa sanan ahnuri ennen kun tajusi, ettei se ole laite* :D\nMinna 25. maaliskuuta 2015 klo 10.44\nTeillähän varsinainen kasvihuoneilmiö on... Aikamoista leikkiä ja peliä. Tuo terassilämmitin on ihan hirveän söpö. Wau.\nJovelan Johanna 25. maaliskuuta 2015 klo 21.22\nKasvihuoneilmiö! Pitäisikin joskus taas käydä siellä. Ei olla taidettu yli vuoteen sielläkään piipahtaa, kun ei enää tule sahattua tuota Turun motaria kahdesti viikossa ;)\nSari 25. maaliskuuta 2015 klo 13.15\nOi tuo terassilämmitin on sitten ihana ja nätti. :)\nMelkoista sähläystä kyllä toimitusten kanssa. Mikäköhän pointti tuossakin mahtaa olla, ken tietää?\nJovelan Johanna 25. maaliskuuta 2015 klo 21.23\nEi tunnu ainakaan myyjäfirma osata selittää miksi tällainen mielikuvituksellinen toimitusmuoto: Kulhetusyhtiö, Matkahuolto ja Posti :D\nVoi vitsit, miten olette olleet ahkeria! Piha komenee ja siistiytyy ihan silmissä ;-D\nKasvihuoneesta tule ihhana, näen sen jo sieluni silmin! Lämmittimet ovat käteviä, kun niissä voi grillatakin.\nToivottavasti kaikki osat löytävät perille hyvissä ajoin!\nJovelan Johanna 25. maaliskuuta 2015 klo 21.25\nMihin sun tunnari on kadonnut fru nikkelinakkelilintu?\nNyt kaikki lähetykset ovat perillä, mutta onko kaikki tarvittava saapunut onkin jo ihan toinen juttu, joka selvinnee vasta viikonloppuna ;D\nMrs Sinn 25. maaliskuuta 2015 klo 15.32\nOnpa todella kaunis, ja ihmeellisen halpa :D\nOn todella :) Nyt jos ne vielä livenäkin ovat kivoja (ja saapuvay suunnilleen oikeaan osoitteeseen), olen kyllä iloinen :)\nTeija 25. maaliskuuta 2015 klo 15.38\nIhana uuni! Meillä aurinko pilkistää ja lumet alkaa vähitellen sulaa. Tulin etsimään inspiraatiota blogistasi :)\nJovelan Johanna 25. maaliskuuta 2015 klo 21.26\nTäälläkin on aurinko paistellut, mutta tuuli on kylmä. Vältyimme taas lumisateelta. Taisi mennä meidän ohi vaan :)\nKatja 25. maaliskuuta 2015 klo 18.33\nUskomaton matka kasvihuoneella. Vaan tuo uuni, tuollaisen haluan sitten kun joskus meillä on se iso ja kunnollinen kasvihuone. Olen ajatellut, että siitä tehtäisiin jollain konstilla lämmitettävä, ja tuo olisi loistava siihen tarkoitukseen.\nJovelan Johanna 25. maaliskuuta 2015 klo 21.27\nTuossa on sitä vanhanajan orangerian henkeä, joten sopisi kyllä juuri oikeeen kunnolla tehtyyn kasvihuoneeseen :)\nEija/Tässätalossa 25. maaliskuuta 2015 klo 21.16\nVoi ei miten ihanat lämmönlähteet! Ooh!\nJovelan Johanna 25. maaliskuuta 2015 klo 21.28\nNo on! Vuoden olen kuolannut ja jännännyt tuleeko niitä lisää enää myyntiin!\nCheri 25. maaliskuuta 2015 klo 22.32\nHeti ajattelin, että lämmönlähde kasvihuoneeseen, mutta savu pitää saada jotenkin johdettua ulos. Tuollainenhan on kiva ja turvallinen nuotion polttopaikka. Naurattaa tuo kuljetuslogiikka, johtuisiko kuljetusfirmasta, jotkut toimittavat tavarat matkahuollon pisteisiin. Vai onko siellä Siwassa posti?\nJovelan Johanna 26. maaliskuuta 2015 klo 12.15\nVarsinainen ongelma on siinä, että myyjän valitsema toimittajataho lähettää yhden tilauksen eri laatikot kolmella eri tavalla. Meidän kohdalla se tarkoitti sitä, että ikkunanavaaja (kokoluokka talouspaperirullahylsy) tuotiin kuljetusautolla pihaan. Perusta ja seinäkennot Postiin Siwalle (noutotuotteena) ja itse kehikko n. 50 metrin päähän huoltoasemalle noutotuotteena (matkahuoltopiste 2).\nOlisi edes tuonut sinne Siwaan. Sielläkin kun on se Matkahuoltopiste ;D\nHeidi 26. maaliskuuta 2015 klo 9.19\nHeippa! Olen vastikään alkanut seurata Jovelan kuulumisia, kiitos ihanan inspioivasta ja humoristisisesta blogista. Aloin tässä pohtia, että mistä ihmeestä löydät näitä mainioita ulkomaisia verkkokauppoja? Esimerkiksi tuo terassiuuni, mikä innovaatio, kaikilla tavoin! Aloin suunnitella sellaista jo meidän rivitalon patiolle. Mäkin tahdon löytää tollasia :D\nJovelan Johanna 26. maaliskuuta 2015 klo 12.23\nKun etsin jotain tuotetta ja mulla on jo olemassa käsitys siitä millaisen haluaisin, Googlettelen menemään tuotteen englanniksi + international shipping tai joskus joillain muilla kielillä riippuen siitä mitä olen hakemassa. Joskus sitten vaan törmään johonkin kivaan juttuun ja alan etsimään kenen valikoimasta se löytyisi, esimerkiksi kuvatunnistehakuna. Nämä Saksalaiset verkkokaupat taas ovat hieman tuttuja, koska olen asunut siinä rajan toisella puolella 5 vuotta. Saksa on edullinen maa, joten katselen usein ensin mitä sieltä suunnalta löytyy. Usein se sama Suomessakin myytävä tuote, mutta ostohinnaltaan rahteineen satasiakin halvemmalla - riippuen tietenkin ihan siitä mitä on hankkimassa. Suosin kotimaista mieluiten, mutta kyllähän se hinta ratkaisee myös jos kyseessä on laadultaan samanarvoinen tuote tai jopa presiis sama tuote. Miksi maksaisit enemmän, Bilteman mainosta lainaten ;)\nAnonyymi 26. maaliskuuta 2015 klo 9.43\nKerropa kokemuksiasi, kun olette saaneet uunit käyttöön. Itsekin olen etsinyt sopivaa terassilämmitintä, kun kammoan kaasua ja infrapunalämmittimet tuntuvat niin teennäisiltä. Tuo olisi nätti, mutta minua mietityttää pari asiaa: ruostuuko tuo valurauta nopeasti ulkona ja miten savu käyttäytyy, kun piippu on noin matalalla... Ettei tule savut terassilla istuvien silmille?\nJovelan Johanna 26. maaliskuuta 2015 klo 12.33\nVarmasti kerron :)\nValurauta ruostuu siinä missä mikä tahansa muukin rauta, mutta tuossa lienee hieman suojaustakin pinnassa, eikä jatkuvassa kaatosateessa tietenkään kannata oikeen mitään ulkokalustetta tai härpäkettä pitää. Kesä kuivaa, minkä kastaa ja sadekausina sen päälle voi laittaa suojan. Valurauta noin muuten on kyllä erittäin kestävää materiaalia ja sitä voi putsata kuten pannujakin.\nTuo kuvan malli on tosiaan terassiuuni, eli tarkoitettu ulkokäyttöön, ei umpitilaan siis ihan sellaisenaan sovellu. Kasvihuoneessa se savu pitää kyllä johtaa ulos jos oikeen alkaa kunnolla polttelemaan puuta. Meille kun näitä tulee 2, voimme myös tehdä siten, että poltamme yhdessä ja siirrämme pelkän hiilloksen kasvihuoneen sisälle tulevaan uuniin. Tuo kasvihuoneeseen tuleva terassiuuni on ehkä enemmänkin fiilistelyä varten ja pienimuotoista lämmitystä varten joko hiilillä tai vaikkapa ulkotulikynttilällä, ellemme sitten tosiaan jollain tavalla kevythormiputken ja lämpöeristeiden avulla laita savua ohjautumaan katon kautta ulos :)\nTerassilla käytettäessä luulisin, että se toimii vähemmän tai yhtä savuttavana kuin grillikin. Voihan se tietty savut tuulen mukana ajaa ihmisten päälle, mutta korkeudeltaan se kuitenkin on istuvan ihmisen pään yläpuolella, joten savun pitäisi painua alaspäin? Kerron tosiaan sitten millainen häkäpönttö tämä on, kun saamme tuon testattua. Pääsiäisenä varmaan ainakin (jos vaan saapuvat sitä ennen) kokeilemme sekä lämmitystä että grillailua :)\nElina 28. maaliskuuta 2015 klo 9.56\nHieno uuni, millaiset rahtikulut tulee Saksasta tilattuna? Kiva seurata näitä piha- ja puutarhapostauksiasi, kun itselläkin samat hommat vielä edessä. Ja kun ei ole mikään synnynnäinen viherpeukalo, niin näistä saa myös paljon ideoita. :)\nElina 28. maaliskuuta 2015 klo 9.58\nNo tuossahan ne toimituskulut lukikin.\nJovelan Johanna 31. maaliskuuta 2015 klo 19.44\n///// L A U R A 31. maaliskuuta 2015 klo 10.27\nMaailman kaunein terassiuuni <3 Musta on kiva seurata millainen teidän pihasta ja talosta muodostuu. Teillä on niin vahva oma maku ja siihen sopivat jutut tilataan vaikka kaukaakin, jos sopivat löytyy. Ihanan viitseliäitä ootte, kun selvittelette ja etsitte oikeita palasia kokonaisuuteen. ( Toivottavasti kasvihuoneen palasia ei tarvitse etsiä kovin kauaa;) )\nKasvihuone (TUO) on nyt kirosana ;D Teen postauksen aiheesta, kunhan korvat lakkaavat savuamasta ;D\nAnonyymi 27. huhtikuuta 2015 klo 13.35\nHei, itsekin juuri tässä emmin, että tilaanko suoraan Saksasta tuollaisen terassiuunin? Mitä mieltä itse olet ollut, onko uuni ollut ihan ok? Ja tuliko ehjänä perille? Olitko tyytyväinen toimitukseen?\nYks terassiuunista haaveileva\nJovelan Johanna 27. huhtikuuta 2015 klo 19.59\nEi niin mitään moitittavaa :) Toimitus oli nopea ja kasaus parin minuutin juttu. Toimivat erinomaisesti ja näyttävät hyvältä. Kun puuta polttaa, toki se savuttaa, mutta vain hetken. Mukavasti kyllä hehkuttaa lämpöä hiilloksella. Pientä varovaisuutta kannattaa olla, sillä rautaisena uuni kuumenee pitkäksi aikaa pinnaltaankin.\nLiya 2. kesäkuuta 2015 klo 14.26\nAivan ihastuttava uni ja tilasin heti myös itselleni. Annoin maksutapa luottokorttina ja kun tilaus on tehty, se pyysin siirtää loppusumma johonkin pankkitilille. Toimiiko todella näin kun olen jo antanut luottokortin tiedot heille. Oli samaa tavalla myös sulle ilmoitti ja miten täyttyy tehdä. En kyllä halua siirtää rahaa pankin kautta kun luottokortilla on turvallisempi maksamaan.\nKiitos jo etukäteen neuvosta!! :)\nJovelan Johanna 2. kesäkuuta 2015 klo 23.39\nItselläni ei ole tuollaista käynyt. Ihan normaali luottokorttimaksu aina. Katsoin kuitenkin tota tilausslomaketta ja siinä on automaattisena oletuksena ennakkomaksu tilille, eli ellet vaihtanut sitä täppiä, ehkä se olisi syynä? Kannattaa varmaan laittaa sinne meiliä. Itse en osaa sanoa mistä tuo muuten johtuisi. Itselläni kun on aina mennyt se maksu suorilla luottokortilla läpi.


Voimakas maanjäristys säikäytti Uudessa-Seelannissa – parlamentin istunto keskeytyi – Forssan Lehti\nVoimakas maanjäristys säikäytti Uudessa-Seelannissa – parlamentin istunto keskeytyi\nVälitöntä tsunamivaaraa ei havaittu, mutta ihmisiä kehotettiin varautumaan jälkijäristyksiin.\nUuden-Seelannin pääministerin Jacinda Ardernin puhe keskeytyi tiistaina maanjäristyksen takia. Arkistokuva YK-kokouksesta New Yorkista.\n6,2 magnitudin maanjäristys vavisutti Uuden-Seelannin pääkaupunkia Wellingtonia ja sen ympäristöä tiistaina, kertoi uutistoimisto Reuters. Maanjäristyksen keskus oli 207 kilometrin syvyydessä pohjoissaaren keskellä sijaitsevanTaumarunuin kylän kohdalla.\nHeti maanjäristyksen jälkeen ei ollut tietoa uhreista tai vakavista vahingoista. Järistyskeskuksen lähellä asuvat ihmiset kertoivat, että heidän talonsa huojuivat taulut putoilivat seiniltä. Joitakin lentoja peruttiin.\n– Te jotka tunsitte maanjäristyksen. Odotan lisätietoa viranomaisilta, mutta sillä aikaa, tarkastakaa, että ihmiset ympärillänne ovat kunnossa, tviittasi Uuden-Seelannin pääministeri Jacinda Ardern maanjäristyksen jälkeen tiistaiaamuna paikallista aikaa.\nPääministerin puhe keskeytyi\nUuden-Seelannin parlamentin varapuhemies Anne Tolley pääti keskeyttää parlamentin istunnon, kun voimakas tärinä keskeytti pääministeri Ardernin puheen, kertoi The Guardian.\n– En olisi uskonut, että joudun koskaan tekemään niin, keskeyttämään istunnon, kunnes tiedämme mitä on tapahtunut, Tolley sanoi Reutersin mukaan.\nJäristys tuntui ympäri maata ja kesti pitkään, kertoi Uuden-Seelannin maanjäristysten seurantakeskus GNS Science. Välitöntä tsunamivaaraa ei ollut, mutta GNS Science kehotti ihmisiä varautumaan jälkijäristyksiin.


Tori Amos IS:lle: ”Taide ei ole työtä, vaan etuoikeus” - Musiikki - Ilta-Sanomat\nTori Amos IS:lle: ”Taide ei ole työtä, vaan etuoikeus”\nTori Amos keskustelee mielellään musiikistaan erilaisten ihmisten kanssa.\n(KUVA: Primavera Sound / Xarlene)\nJulkaistu: 12.6.2015 18:56\nLoppuunmyydyssä Finlandia-talossa tällä viikolla esiintynyt Tori Amos toivoo, että naiset pääsisivät eroon tarpeestaan miellyttää.\nTori Amos http://www.is.fi/haku/?search-term=tori+amoson ilmeisesti tosi viileä mimmi – ihan kirjaimellisesti.Primavera Sound -festivaalin lehdistöhuoneessa on kuuma, 30 astetta, mutta Amos istuu takki päällä ja pyytää sammuttamaan häntä kohti suunnatut pöytätuulettimetkin.Amos tunnetaan muun muassa kyvystään eläytyä biisiensä erilaisiin hahmoihin. Muistuttaako niiden kirjoittaminen tai esittäminen jollain tapaa näyttelemistä?– Useimmat tuntemani naiset ovat pohjimmiltaan monitahoisia persoonia, mutta usein valitsemme henkilöllisyytemme sen mukaan, mikä tuntuu miellyttävän ympäristöämme. Kun hylkää sen miellyttämisen tarpeen, löytää sisältään ihan uusia hahmoja, Amos selittää.– Voi se päteä miehiinkin, mutta osaan puhua vain naisista, hän lisää hetken päästä.– Mutta siitä on kyse hankkeissani, joissa on roolihahmoja. Ne kaikki tulevat minun sisältäni eikä minun tarvitse näytellä.\n(KUVA: Xarlene/Primavera Sound)\nMuutaman vuoden takaisella Gold Dust -levyllään Amos teki uusia versioita vanhoista kappaleistaan. Useimmat tyytyvät julkaisemaan biisinsä kokoelmilla sellaisenaan, lähinnä uudelleen masteroituina.– 20 vuodessa kaikki muuttuu, sitä on kuin eri ihminen. Lauluni eivät koskaan ole vain sitä, mitä minä näen mielessäni. Jokainen antaa niille omat merkityksensä ja aina, kun kuulen muiden näkemyksiä, omanikin muuttuu. Laulut ovat aina erilaisia. Siksi tuntui hyvältä tehdä ne uudestaan, Amos selittää.Erityisesti Amos korostaa, kuinka äitiys muutti hänen koko elämänsä. Hän on tehnyt paljon hyvin henkilökohtaisia kappaleita, muun muassa keskenmenoistaan. Amos sai lopulta tyttären vuonna 2000.– Minulla oli hieno suhde omaan äitiini. Nykyään lapset ja vanhemmat eivät aina osaa puhua keskenään. Olemme luvanneet tyttäreni kanssa, että me puhumme. Minulla ei ole hänelle aina valmiita vastauksia, mutta en silti vaikene ja jätä häntä yksin kysymystensä kanssa.\nAmos keskustelee mielellään kohtaamiensa ihmisten kanssa musiikistaan. Aina tähteyden kuplaa ei ole helppo puhkaista ja kohdata ihmisiä tasaveroisena.Parhaiten se onnistuu Amosin mielestä matkustellessa paikoissa, joissa hän ei ole kaikkein tunnetuin – missä ne sitten lienevätkin maailmankuululle muusikolle.– Kappaleita tai mitään muutakaan ei voi kirjoittaa, ellei ole kosketuksissa erilaisten ihmisten kanssa. Täytyy altistaa itsensä erilaisille todellisuuksille ja etenkin kuunnella ihmisiä.– Mutta toisin kuin monet tällä alalla, minä en ylipäänsä ole sitä mieltä, että taide on työtä. Se on etuoikeus!\nHarri Römpötti, Barcelona


Peikko tuo markkinoille betonielementtivalmistajien ja rakennusyritysten tarpeisiin uuden, optimoidun pilarikengän | Peikko Finland\nPeikko tuo markkinoille betonielementtivalmistajien ja rakennusyritysten tarpeisiin uuden, optimoidun pilarikengän\nPeikon tuotekehitysorganisaatio suunnitteli uuden BOLDA®‑pilarikengän vastaamaan tämän päivän vaatimuksia, jotka edellyttävät entistä pienempiä poikkileikkauksia ja suurempia kuormia. BOLDA®-pilarikenkä on maailmanlaajuisesti markkinoiden ainoa raskaaseen kuormitukseen tarkoitettu pilarikenkä, jolla on ETA-arviointi.\nBOLDA®‑pilarikenkiä käytetään kahden pilarin tai pilareiden ja perustusten välisten liitosten tekemiseen nopeasti ja turvallisesti. Yhdessä korkealujuusteräksestä valmistettujen PPM®-ankkurointipulttien tai COPRA®-ankkurointijatkosten kanssa pilarikengät muodostavat momenttijäykät liitokset raskaasti kuormitettuihin kohteisiin.\nOptimoidun rakenteensa ansiosta BOLDA®-pilarikenkä on mitoiltaan reilusti kilpailijoitaan kompaktimpi. Tämän vuoksi BOLDA®-pilarikengän käsittely ja asennus on vaivatonta. BOLDA®-pilarikengän kompaktin rakenteen ansiosta pilarin poikkileikkauksista saadaan jopa 24 prosenttia aiempaa pienempiä, mikä säästää rakennusmateriaaleja ja tehostaa rakennusten tilankäyttöä. Peikko Designer® -suunnitteluohjelmisto sisältää sekä eurokoodien mukaiset asennusvaiheen ja loppu- ja tulipalotilanteen tarkastelut pilariliitoksille että myös liitosdetaljin vaatimat lisäraudoitukset.\n"BOLDA®-pilarikenkä on ensimmäinen tuotejulkistuksemme tänä vuonna, ja uusia tuotteita on tulossa lisää. Uusien pilarikenkien toimitukset ovat jo alkaneet asiakkaillemme Euroopan alueella. Uskomme, että BOLDA®-pilarikenkä vaikuttaa merkittävästi liiketoimintaamme tulevina vuosina. Se varmistaa Peikon edelläkävijäasemaa elementtirakentamisen tuotteiden ja ratkaisujen toimittajana", toteaa Peikko Group Oy:n toimitusjohtaja Topi Paananen.\nKatso uusi videomme oppiaksesi lisää: BOLDA® - Peikko Bolted Column Connection made even better\nPilarien pulttiliitokseen käytetään pilarikenkiä ja ankkurointipultteja.\nPilareiden pulttiliitoksilla voidaan helposti asentaa pilarit perustuksiin ja palkkeihin tai tehdä pilari-pilariliitoksia. Liitokset tehdään pilarikengillä ja ankkurointipulteilla. Betonielementtipilareihin valetaan pilarikengät, ja perustuksiin tai muihin pilareihin valetaan ankkurointipultit. Pilarit pystytetään työmaalla ankkurointipulttien päälle ja säädetään oikeaan korkeusasemaan ja pystysuoraksi kiristämällä mutterit ankkurointipultteihin.\ntammikuu, 13, 2021


Nuoreni konfirmaatiossa – Lotta Paakkunainen\nNuoren konfirmaatiopäivä on erityinen päivä niin nuorelle kuin hänen läheisilleen. Meillä oli toisen teinimme konfirmaatio lauantaina, päivä oli hyvin tunteikas monestakin syystä ja mulla on aika paha tapa siinä, että tämän kaltaiset lasten juhlat saavat mut aina kyyneliin. Eikä tämä päivä ollut poikkeus. Saman tien, kun näin ristikulkueen, oli nenäliinalla käyttöä.\nAluekappalainen Erkki Kuusanmäki\nErkki Kuusanmäki (kappalainen, nuorten rippi-isä) puhui liikuttavan kauniisti ja hyvin. Kirkon jälkeen kutsuin hänet vaimonsa kanssa juhliimme ja pitää kyllä sanoa, että meillä on aivan paras rippi-isä ja ruustinna. Ihania, nuoren elämään eläytyviä, lämpimiä ihmisiä. Olemme aina kutsuneet heidät rippijuhliimme ja joka kerta he järjestävät aikaa osallistuakseen. Ja joka kerta on talon täyttänyt ilo, nauru ja laulu.\nKeskustelimme myös Nummen kirkosta ja ensi vuonna onkin kirkon juhlavuosi, 200 vuotisjuhla. Sitä varten kirkko kerää vanhoja kuvia, joten jos sinulla on vanhoja kuvia kirkosta ja kirkon menoista ja -juhlista, ottaisivat mielihyvin vastaan!\nKiitos juhliin osallistuneille vieraillemme!\nOlin ajatellut puhua vaikka mitä teinillemme, mutta tiedän hänen tuskastuvan tunteiluuni ja höpöttelyihini, joten päätin pitää onnittelupuheen lyhyenä.\nNoin yksitoista vuotta sitten yhtenä helteisenä tiistaina sun sydän leikattiin, torstaina jo juoksit sairaalan käytäviä ja lauantaina pääsit kotiin. Viisi viikkoa meidän piti vahtia sinua, ettet juokse, kiipeile, aja fillarilla tai pompi. Pidit meidät kiireisinä sen kesän.\nNoin kuusi vuotta sitten lähdit yksin bussilla kohti tuntematonta, sinulle vieraan isotädin luo, jota et ollut tavannut ennen. Hänen kanssaan Tampereella tutustuit juuriisi ja hyppäsit avantoon.\nNuo lyhyet tositarinat kuvaavat sinua hyvin. Olet aina ollut urhea, omapäinen ja omantien kulkija.\nSinulle ostamamme lahja kuvaa myös sinua hyvin. Ei ainoastaan nimensä puolesta, vaan kokonaisuutena. Saimme korun suoraan suunnittelijalta, joka kertoi idean syntyneen Teijolla kävellessä kevättalvella. Puro solisi, oli jo vähän sulanut ja se välkkyi kauniisti auringonpaisteessa, suunnittelija otti kuvan ja huomasi, että siitä voisi tulla upea koru. Hän oli kovin ilahtunut nimestäsi ja toivotti hyvää juhlapäivää.\nPosted byLotta Paakkunainen 12 heinäkuun, 2021 19 elokuun, 2021 Posted inLapset ja nuoret, Lohja, Perhe, vanhemmuus